Խմբագրի ընտրությունը | ԳԱԼԱ | Page 3 09.08.2017 | 21:15 ՀՀԿ-ից «լավին» ջոկողը Ս. Սարգսյանն է, ուրիշ ոչ ոք. եթե նա իշխանությունը թողնի, ապա կթողնի միայն Միքայել Մինասյանին «Մենք չպետք է փորձենք մտնել այդ խաղի մեջ, ... 04.08.2017 | 20:18 Դիմադրական շարժումը թափ է հավաքում, վարչակազմին դեռ բազմաթիվ անակնկալներ են սպասում... Գ. Չուգասզյանի հարցազրույցը՝ ԳԱԼԱ-ին Մեկ տարի առաջ երկրում տեղի ունեցած զարգացումների, ինչպես ... 02.08.2017 | 22:43 «Ս. Սարգսյանի գործերը Մոսկվայում այնքան էլ լավ չեն, եւ շատ հավանական է, որ ռուսաստանյան տարբեր ուժեր չեն տեսնում նրան վարչապետի աթոռում» «Այն, որ հասարակությունը, գրեթե առանց բացառության, ուզում է ... 26.07.2017 | 22:07 Արսեն Բաբայանը տեղեկություններ ունի լրատվամիջոց/ներ/ին «ծրարով» կաշառելու մասին Այն, որ որոշ մարդիկ, այդ թվում տարբեր գերատեսչությունների ... 25.07.2017 | 22:38 Անավարտ ապստամբություն 2016թ. հուլիսի 17-ին իրենց «Սասնա ծռեր» («Սասնա ծռեր»-ը ... 25.07.2017 | 22:02 «Իրենք իրենց ամենաթանկ բանը՝ կյանքն ու ազատությունը, դրել են հանուն հայրենիքի, ու իրենք երեսները շուռ տվող չեն» «Սասնա ծռեր» խմբի անդամներից Արեգ եւ Սերգեյ Կյուրեղյաններին ... 25.07.2017 | 21:29 Ինչո՞ւ անհրաժեշտություն առաջացավ Արցախին «զինել» նոր ծառայողական մեքենաներով Երբ Ադրբեջանը սկսի կրակել Хризантема-С հակատանկային հրթիռային համալիրներով ... 24.07.2017 | 22:02 Որքա՞ն գումար է անհրաժեշտ Ծաղկաձորում մեկշաբաթյա հանգստի համար Ծաղկաձորում ամառային եղանակը զով է, գները՝ բավականին տաք: ... 24.07.2017 | 21:29 Սասնա ծռերի եւ Սեֆիլյանի գործով դատավարությունները չեն կարող ավարտվել, դրանք ինչ-որ մի պահի փլուզվելու են «Սասնա ծռերի, ինչպես նաեւ «100-ամյակն առանց ռեժիմի» շարժման ... 20.11.2017 | 13:59 Դիմիտրովը` Ամփոփիչ մրցաշարի չեմպիոն Լոնդոնում ավարտվել է թենիսի տարվա Ամփոփիչ մրցաշարը: Եզրափակչում ... 20.11.2017 | 12:01 Աթենքում ջրհեղեղի հետեւանքով զոհվածների թիվը հասել է 20-ի Հունաստանում ջրհեղեղի հետեւանքով զոհված անձանց թիվը հասել է ...


- Իմ նկարներում Ռախմանինովի երաժշտությունն է. Հասմիկ Գասպար – Անդին | գրական մշակութային ամսագիր Դաշնակահարուհի Հասմիկ Գասպարը (Գասպարյան) սկսել է նկարել 90-ականների այն տարիներին, երբ նկարելու համար ոչ պայմաններ կային, ոչ էլ հնարավորություններ: Երկար տարիներ ապրել եւ ստեղծագործել է Մոսկվայում՝ արվեստանոցի վերածելով բնակարանի սենյակները: Արդեն չորս տարի է՝ դաշնակահար նկարչուհին վերադարձել է հայրենիք: Ստեղծագործում է նկարիչ ընկերներից մեկի արվեստանոցում: Կոմիտասում գտնվող այդ գողտրիկ անկյուն էր այցելել նաեւ Անդինը: Կտավների, վրձինների ու ներկերի աշխարհ, որտեղ կարելի է գտնել նաեւ Խորեն Աբրահամյանի դաշնամուրը՝ նկարազարդված կլասիցիստական ոճով: Հասմիկ Գասպարի հետ զրուցել ենք երաժշտության եւ նկարչության հետ անցած ճանապարհի, ստեղծագործական դադարների ու պոռթկումների մասին: Կոնդում եմ ծնվել Արմատներս Վան-Վասպուրականից են: Հայրս, մայրս երեւանցիներ են: Ծնվել եմ Կոնդում: Կոնդը Երեւանի, իսկական երեւանցու խորհրդանիշ է: Նկարների շարք ունեմ Կոնդին նվիրված, որ պիտի ավարտեմ: Առաջին ուսուցիչս քեռիս էր Մորական պապիկս գրականագետ, պատմաբան էր, տատիկս՝ երգչուհի: Քեռիս՝ Վահագն Հյուսյանը, հիանալի նվագում եւ երգում էր: Ծնված օրվանից ականջներումս նրա երգն ու նվագն է: Առաջին ուսուցիչս քեռիս էր: Եղբոր պես էր ինձ համար: Ցավոք, մեկ տարի առաջ կորցրի նրան: Քեռուս հետ կապված ամեն ինչ հիշում եմ: Իմ նվագի մեջ նա անընդհատ ներկա է՝ այն, թե ինչ եմ նվագում, ինչպես եմ նվագում, ինչ հարմոնիաներ եմ վերցնում. ամեն տեղ նա կա: Շատ գեղեցիկ էր նկարում: Նկարչությունն էլ է իրենից անցել: Փորագրություններ էր անում: Մի հատիկի վրա կարող էր մեծ վանք փորագրել: Չճանաչված եւ համեստորեն հեռացավ: Երբ մոտեցա դաշնամուրին... Երեք տարեկան էի: Դաշնամուրի չէի գնում, դասատու չունեի: Ուղղակի մոտեցա դաշնամուրին ու նվագեցի: Երեւի բացառիկ լսողության հետեւանք էր: Այն ժամանակ քիչ էին դեպքերը, երբ շատ վաղ հասակում սկսում էին նվագել: Ջիգարխանյանն ասաց, որ բախտս բերել է Մի առիթով Արմեն Ջիգարխանյանն ինձ ասաց՝ քո բախտը բերել է, իմ մի ականջը խուլ է: Չհասկացա՝ ինչ նկատի ունի: Հարցրի՝ ինչո՞ւ: Նա էլ թե՝ այ բալա, մի ականջս հորս ականջն է, մյուսը՝ մորս: Ջիգարխանյանի խոսքով՝ բախտս բերել էր, որ եւ հորս, եւ մորս կողմից լավ լսողություն էի ժառանգել: Դեպի երաժշտական դպրոց Բարիտոն Արշավիր Կարապետյանը մորաքրոջս ամուսնու ընկերն էր: Հաճախ էր մեզ հյուր գալիս: Ես էլ նվագում էի: Ասում էր՝ այս երեխան Չայկովսկու դպրոցի սան պիտի լինի, այլ կերպ հնարավոր չէ: Ժամանակի լավագույն երաժշտական դպրոցն էր: Հանձնեցի քննությունները եւ երեք 5-ով ընդունվեցի դաշնամուրային բաժին: Մեծ մարդ էր Արշավիր Կարապետյանը: Նման երգիչներ շատ քիչ կան: Երջանիկ եմ, որ նման լեգենդի հետ շփվելու առիթ եմ ունեցել: Հիշում եմ՝ ինչպես ուրախացավ, երբ եկավ Սերգեյ Քյոսայանը եւ ասաց՝ բռավո, ձեր երեխան հույսերն արդարացրեց: Ջազը Չայկովսկու երաժշտական դպրոցում նվագում էինք միայն դասական: Հենց ակադեմիական երաժշտությունից դուրս բան էինք նվագում, ասում էին՝ էս ինչ յալանչիություն (յալանչի՝ խեղկատակ, ծաղրածու — խմբ.) եք անում: Ջազն ինձ գրավեց այն ժամանակ, երբ 1979 թ.ընդունվեցի «Արեւիկ» անսամբլ: Ինձ շատ էր գրավում Մարտին Վարդազարյանի նվագը: Այն ժամանակ քիչ կային ջազ նվագողներ: Այնքան սիրեցի ջազը, որ որոշեցի այդ ուղղությամբ շարունակել կրթությունս ԽՍՀՄ հանրապետություններից որեւէ մեկում: Իմացանք, որ Կիեւում կա ջազային բաժին, հետո ասացին՝ ոչ, Ռոստովում է: Ուսուցիչներս ինձ անընդհատ ասում էին՝ չնվագես, ձեռքերդ փչացնում ես, չի կարելի: Դաշնակահարներին չէր կարելի ջազ նվագել, ավելի ճիշտ՝ ցանկացած ոչ ակադեմիական երաժշտություն: Ասում էին՝ եթե նվագեք, ձեր ձեռքերի դիրքը կփչանա, բայց ես չէի լսում: Մինչեւ օրս էլ Օսկար Պիտերսոնն ինձ համար ամենալավն է: Պիտերսոնը, Քեթ Ջարեթը իմն են, իմ ականջի համար են: Նկարչի լեզվով ասած՝ իմ գույնն են: Հայրենիքից հեռու Ինձ սկզբում թվում էր՝ չեմ կարողանա Ռուսաստանում ստեղծագործել: Չեմ սիրում այնտեղի եղանակը, իսկ ես եղանակային հակվածություն ունեցող մարդ եմ, արեւ ու ջերմություն եմ սիրում: Եղանակը թույլ չէր տալիս, որ երկար ժամանակ դրսում լինեի, շատ էտյուդներ անեի, ինչը շատ կարեւոր էր ինձ համար: Աշխատանքից հետո փակվում էի տանը եւ նկարում, նատուրայից էտյուդներ անել չէի կարողանում, որովհետեւ ինձ համար այդ մթությունը ահավոր ծանր բան էր: Մի շրջան եղավ Մոսկվայում, երբ ես մի տարվա մեջ 70-ից ավելի կտավ նկարեցի: Երաժշտություն էի դասավանդում, ուսանող երեխաներ ունեի, բայց չէի կարողանում կտրվել նկարչությունից: Ավարտուն գործերը մեկը մյուս հետեւից ստեղծվում էին: Ստեղծագործական պոռթկում էր: Ուր էլ գնամ, «Կակաչներն» ինձ հետ են Մութ ու ցուրտ տարիներն էին: Ամուսինս վատառողջ էր: Ես էլ չէի կարողանում հարկ եղածի չափ վաստակել: Երկու կտավ ունեի, մի քանի ներկ ու մի վրձին.ամուսնուս եղբայրն էր բերել: Առաջին կտավս՝ «Կակաչները», կարելի է ասել՝ մատներով եմ նկարել: Մտածում էի՝ կնկարեմ, Վերնիսաժում կվաճառեմ: Փորձեցի նկարել: Հետաքրքիրն այն է, որ վախով չսկսեցի: Վրձնահարվածներս վստահ էի անում: Երբ նկարն ավարտեցի, ամուսինս չթողեց, որ վաճառեմ: Այդ նկարը նրան ուժ էր տալիս: «Կակաչներն» ամեն տեղ մեզ հետ են: Հիմա էլ մեր տանն են: Երբ նայում եմ, տեսնում եմ՝ ինչքան ոչ պրոֆեսիոնալ բաներ եմ արել, բայց այնքան անկեղծություն կա այդ նկարի մեջ: Արվեստը չափումներ չունի Արվեստն այնքան հետաքրքիր բան է, չափումներ չունի, օրենքներ չունի: Ես ինձ երջանիկ եմ զգում արվեստի մեջ: Ճիշտ է՝ բարդ է, մեծ զոհողություններ է պահանջում, պիտի կարողանաս դիմանալ արվեստին, որ նա էլ քեզ դիմանա: Երբ պետք է նկարել, երաժշտությունն ինձ փրկում է, որ վեր կենամ, սկսեմ նկարել: Չեմ կարող նկարելու ընթացքում մտածել, թե նվագում եմ, բայց նվագելու ժամանակ նկար եմ պատկերացնում: Մայիսի 2-ը Տարվա ամենասիրելի օրն է մայիսի 2-ը՝ պապիկիս ծննդյան օրը: Սպասում էի այդ օրվան, որովհետեւ մեր տուն էին գալիս շատ հետաքրքիր մարդիկ՝ արվեստի գործիչներ, գրականագետներ, պատմաբաններ, ակադեմիկոսներ: Սիրում էի նրանց հետ շփվել, հիանալ նրանցով: Առաջին ցուցահանդեսս 2002 թվականին էր: Խնդրեցի, որ մայիսի 2-ին լինի: Առաջինը միշտ ամենախորհրդավորն է, ինչքան էլ նեղ միջավայրում լինի, ինչքան էլ քիչ ճանաչված լինես: Մյուս բոլոր ցուցահանդեսներին ավելի փորձված ես, կարելի է ասել՝ երես առած: Առաջին ցուցահանդեսս ինձ համար ամենակարեւորն էր: Վախվորած էի, բայց փքուն կարծիքներ չեղան: Արվեստագետները ջերմ մոտեցում ցուցաբերեցին հենց առաջին ցուցահանդեսից: Շատ սեր տեսա մարդկանց կողմից: Ավելի շատ սիրեցի գեղանկարչությունը եւ որոշեցի, որ պարտավոր եմ ստանալ ակադեմիական կրթություն: Իմ նկարներում Ռախմանինովի երաժշտությունն է Միշտ ասել եմ, որ նկարներումս Ռախմանինովն է: Սնվում եմ նրա երաժշտությամբ: Ռախմանինովով եմ սկսել նկարել: Նրա ստեղծագործությունները ինձ միշտ հուզել են: Կարող եմ ժամերով լսել, ինչպես ջազը: Երաժշտության մեջ էլ Ռախմանինովն ինձ հեշտ է տրվում: Իմ կոմպոզիտորն է: Երբ Ռախմանինով եմ նվագում, աշխարհից վերանում եմ: Չկա սեր՝ չկա ոչինչ Չեմ պատկերացնում՝ մարդ ինչպես կարող է ապրել առանց սիրո: Եթե չկա սեր՝ չկա ազնվություն, չկա մաքրություն, չկա ոչինչ: Առանց սիրո կյանք չկա, մահացած ես: Չսիրող մարդու ստեղծածն ավելի շուտ չստեղծագործություն է, քան ստեղծագործություն: Maria 12.08.2016 Հարցազրույց No Comments


source: fineweb

text: Հայաստանի քննչական կոմիտեի (ՔԿ) նախագահ Աղվան Հովսեփյանը երեկ հրամաններ է ստորագրել կադրային նշանակումների վերաբերյալ։ Քննչական կոմիտեի դեպարտամենտի տեղեկատվության եւ հասարակայնության հետ կապերի բաժնի հաղորդագրության համաձայն՝ արդարադատության փոխգնդապետ Վարդան Ավագյանը նշանակվել է ՀՀ ՔԿ հատկապես կարեւոր գործերի (ՀԿԳ) քննության գլխավոր վարչության պետի տեղակալ՝ ազատվելով Վայոց ձորի մարզային քննչական վարչության պետի պաշտոնից։ Վերջինիս փոխարեն մարզային վարչության պետ է նշանակվել Կամո Սահակյանը՝ ազատվելով ՀՀ ՔԿ ՀԿԳ քննության գլխավոր վարչության ՀԿԳ ավագ քննիչի պաշտոնից։ Մեկ այլ հրամանի համաձայն՝ աշխատանքից ազատվել է ՀՀ ՔԿ Արագածոտնի մարզային քննչական վարչության Թալինի քննչական բաժնի պետ Վահագն Ջիվանյանը՝ սեփական դիմումի համաձայն։ Բաժնի պետ է նշանակվել Արտակ Պետրոսյանը՝ ազատվելով ՀՀ ՔԿ Արագածոտնի մարզային քննչական վարչության ՀԿԳ ավագ քննիչի պաշտոնից։


text: Պարզվում են 26-ամյա երիտասարդի դանակահարության հանգամանքները ՀՀ քննչական կոմիտեի Լոռու մարզային քննչական վարչությունում իրականացվում են անհրաժեշտ քննչական գործողություններ՝ Վանաձոր քաղաքի 26-ամյա բնակչի դանակահարության դեպքի հանգամանքները պարզելու ուղղությամբ: 2017թ. մարտի 15-ին՝ ժամը 21:35-ին, «Վանաձոր բժշկական կենտրոն»-ից ահազանգ է ստացվել առ այն, որ «որովայնի կտրած-ծակած թափանցող վերք» ախտորոշմամբ բուժօգնության է տեղափոխվել Վանաձոր քաղաքի 26-ամյա բնակիչը: Ահազանգի հիման վրա ձեռնարկված անհետաձգելի քննչական միջոցառումների արդյունքում պարզվել է դեպքի վայրը, վիճաբանության պատճառը, որի ժամանակ 26-ամյա երիտասարդն ստացել է ծանր մարմնական վնասը։ Նախնական տվյալներով՝ 2017թ. մարտի 15-ին՝ ժամը 20:00-ի սահմաններում, 56-ամյա տղամարդը դիտողություն է արել մի խումբ երիտասարդների՝ իրենց տան բակում հայհոյելու համար, ինչից հետո երիտասարդներից մեկը ոտքով հարվածել է տղամարդու կրծքավանդակին, վայր գցել։ Վերջինս տանից վերցրել է դանակը, դուրս եկել բակ եւ հարվածել երիտասարդներից մեկի որովայնին։ Տղամարդը վարույթն իրականացնող մարմնին է ներկայացրել դանակը, որով, ըստ նրա հայտարարության, հարվածել է երիտասարդին։ 56-ամյա տղամարդը եւս, առողջության վատթարացման պատճառով, տեղափոխվել է «Վանաձոր բժշկական կենտրոն», որտեղ նրա մոտ ախտորոշվել է «կրծքավանդակի ոսկորների կոտրվածք»: Դեպքի առթիվ Լոռու մարզային քննչական վարչությունում հարուցվել է քրեական գործ՝ ՀՀ քրեական օրենսգրքի 112-րդ հոդվածի 1-ին մասի, 113-րդ հոդվածի 1-ին մասի հատկանիշներով։ Նախաքննության ընթացքում 26-ամյա երիտասարդը ճանաչվել է տուժող, առգրավվել են նրա եւ 56-ամյա տղամարդու հագուստները։ Քրեական գործով էական նշանակություն ունեցող մի շարք հանգամանքներ պարզելու նպատակով նշանակվել են դատաբժշկական փորձաքննություններ: Ձեռնարկվում են քննչական եւ դատավարական այլ գործողություններ՝ դեպքի հանգամանքների բազմակողմանի, լրիվ եւ օբյեկտիվ քննությունն ապահովելու ուղղությամբ:


text: Volkswagen Tiguan-ի սպորտային տարբերակը ցուցադրել են տեսանյութով 01:05, հինգշաբթի, 13 հոկտեմբերի, 2016 թ. Volkswagen-ն սկսել է Tiguan քրոսովերի «լիցքավորված» տարբերակի փորձարկումները: Ինչպես հաղորդում է Motor 1-ը, ավտոմեքենան ստանալու է R նախածանցն իր անվան մեջ եւ, ենթադրաբար, ներկայացվելու է Ժնեւյան ավտոսրահում, 2017թ. մարտին: Ֆոտոլրտեսներին առաջին անգամ հաջողվել է տեսանկարել նորույթը Նյուրբուրգիրնգի հայտնի մայրուղու վրա ճանապարհային փորձարկումների ժամանակ: Ավտոմեքենան տարբերվելու է ստանդարտ մոդիֆիկացիայից սպորտային կախոցով եւ բանեցման ուրիշ համակարգով: Ըստ ոչ պաշտոնական տվյալների` նորույթը ստանալու է 2,0-լիտրանոց 300 ձիաուժ հզորությամբ բենզինային շարժիչ:


Փաստաթղթեր ՀՀ նախագահի հրամանագրերը Ա. ՖՈՆ ԲԵԶԸԼԱԳԵՐԻՆ ՊԱՏՎՈ ՇՔԱՆՇԱՆՈՎ ՊԱՐԳԵՎԱՏՐԵԼՈՒ ՄԱՍԻՆ Ղեկավարվելով 2005 թվականի փոփոխություններով Հայաստանի Հանրապետության Սահմանադրության 55-րդ հոդվածի 16-րդ կետով եւ հիմք ընդունելով «Հայաստանի Հանրապետության պետական պարգեւների եւ պատվավոր կոչումների մասին» Հայաստանի Հանրապետության օրենքը՝ ո ր ո շ ու մ ե մ. Հայաստանի Հանրապետության եւ Մալթայի Ինքնիշխան Մարտական Ուխտի միջեւ բարեկամական հարաբերությունների ամրապնդման եւ զարգացման գործում ներդրած նշանակալի ավանդի համար Մալթայի Ինքնիշխան Մարտական Ուխտի մեծ դիվանապետ բարոն Ալբրեխտ ֆոն ԲԵԶԸԼԱԳԵՐԻՆ պարգեւատրել Պատվո շքանշանով: ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՆԱԽԱԳԱՀ Ս.ՍԱՐԳՍՅԱՆ 2016թ. Հոկտեմբերի 24 Երեւան ՆՀ- 1116 -Ա


source: CulturaX

text: Անի Մարգարյանի Բլոգ: Ադրբեջանցի պատգամավորը խորհուրդ է տվել աշխատավարձից բողոքող ուսուցիչներին սեւագործ բանվոր աշխատել Ադրբեջանցի պատգամավորը խորհուրդ է տվել աշխատավարձից բողոքող ուսուցիչներին սեւագործ բանվոր աշխատել Օրերս ադրբեջանական ԶԼՄ-ներն ու սոցցանցային էջերն ակտիվորեն քննարկում են պատգամավոր Հադը Ռեջեբլիի արտահայտած մտքերն այն մասին՝ եթե ադրբեջանցի ուսուցիչները բողոքում են ցածր աշխատավարձից, ապա թող գնան աշխատեն որպես սեւագործ բանվոր կամ հիմնական աշխատանքից հետո այլ գործ գտնեն: Հիմնականում քննդատական երանգի արձագանքներ են հնչում այդ թվում որոշ իշխանամետ մեդիա ռեսուրսներում: Ադրբեջանական MeydanTV-ն իր հերթին սեփական հետաքննությունն է անցկացրել՝ բացահայտելով վերոհիշյալ պատգամավորի ու նրա հարազատների ստվերային բիզնեսը եւ իրական ունեցվածքը, ինչպես նաեւ Ռեջեբլիի ծավալած գործունեությունից այլ մանրամասներ: Իսկ Minval.az պորտալն էլ ավելի վաղ մեջբերել էր նույն պատգամավորի՝ ավելի վաղ հնչեցրած խոսքերը, երբ վերջինս բողոքել էր իր սեփական աշխատավարձի չափից: Բացի այդ, պատգամավորի խոսքերի արդյունքում ուսուցիչների թեման քննարկման տեղիք է տվել սոցցանցային հարթակներում: Ադրբեջանցի օգտատերերը ստեղծել են մի շարք երգիծանկարներ, որտեղ ներկայացված են բանվոր աշխատող ուսուցիչների կերպարներ:


Հայաստանում ԱՄՆ դոլարի բորսայական փոխարժեքը հունվարի 24–ին 409,53 դրամ է կազմել | ArmBanks.am Հայաստանում ԱՄՆ դոլարի բորսայական փոխարժեքը հունվարի 24–ին 409,53 դրամ է կազմել NASDAQ OMX Արմենիա ֆոնդային բորսայում հունվարի 24–ի կատարված գործարքների արդյունքում ԱՄՆ դոլարի բորսայական արժեքը մեկ դոլարի դիմաց 409,53 դրամ է կազմել: Posted in Արժույթային շուկա, Գլխավոր նորություններ, Նորություններ | Comments Off on Հայաստանում ԱՄՆ դոլարի բորսայական փոխարժեքը հունվարի 24–ին 409,53 դրամ է կազմել Հայաստանի արժույթի շուկայում հայկական դրամի նկատմամբ ԱՄՆ դոլարի միջին շուկայական փոխարժեքը հունվարի 24–ի արդյունքներով, հունվարի 23–ի ցուցանիշի համեմատ, աճել է 0,92 կետով եւ մեկ դոլարի դիմաց կազմել է 408,48 դրամ։ Այդ մասին հայտնում է Կենտրոնական բանկի մամուլի ծառայությունը։ Posted in Արժույթային շուկա, Գլխավոր նորություններ, Նորություններ | Comments Off on Հայկական դրամի նկատմամբ ԱՄՆ դոլարի միջին շուկայական փոխարժեքը հունվարի 24–ին 408,48 դրամ է կազմել Գնաճը Հայաստանում 2013թ.-ին արձանագրվել է 5,8 տոկոսի սահմանում. վիճակագրություն Հայաստանում գնաճը 2013 թ.–ի հունվար–դեկտեմբերին, 2012 թ.–ի նույն ժամանակահատվածի համեմատ, կազմել է 5,8 տոկոս։ «ԱՌԿԱ» գործակալությանը նման տվյալներ է ներկայացնում ՀՀ ԱՎԾ–ն։ Posted in Գլխավոր նորություններ, ժամի լուր, Նորություններ | Comments Off on Գնաճը Հայաստանում 2013թ.-ին արձանագրվել է 5,8 տոկոսի սահմանում. վիճակագրություն «Անելիք Բանկ» ՓԲԸ-ն միացել է Intel Express դրամական փոխանցումների համակարգին «Անելիք Բանկ» ՓԲԸ-ի բոլոր մասնաճյուղերում շուտով հնարավոր կլինի դրամական փոխանցումներ իրականացնել նաեւ Intel Express միջազգային դրամական փոխանցումների համակարգով, հայտնում են բանկի մամուլի ծառայությունից: Tags: INTEL EXPRESS, ԱՆԵԼԻՔ, Հայաստան, ՓՈԽԱՆՑՈՒՄ Posted in Բանկեր @hy, Գլխավոր նորություններ, ժամի լուր, Նորություններ | Comments Off on «Անելիք Բանկ» ՓԲԸ-ն միացել է Intel Express դրամական փոխանցումների համակարգին MoneyGram ընկերությունը պարգեւատրել է ՎՏԲ-Հայաստան Բանկին «Էական աճի համար» 2013թ.–ին արագ դրամական փոխանցումների համակարգի շուկայում ցուցաբերած ակտիվության արդյունքներով MoneyGram ընկերությունը պարգեւատրեց ՎՏԲ-Հայաստան Բանկին «Էական աճի համար» («For significant growth») դիպլոմով, հայտնում են բանկի մամուլի ծառայությունից: Tags: MONEYGRAM, Հայաստան, ՎՏԲ Posted in Բանկեր @hy, Գլխավոր նորություններ, ժամի լուր, Նորություններ | Comments Off on MoneyGram ընկերությունը պարգեւատրել է ՎՏԲ-Հայաստան Բանկին «Էական աճի համար» Եվրոպայի եւ ԱՄՆ–ի վիճակագրության ֆոնին եվրոն թանկացել է դոլարի նկատմամբ Հինգշաբթի օրվա առուվաճառքի տվյալները վկայում են, որ Եվրոպայի եւ ԱՄՆ–ի վիճակագրության հրապարակման ֆոնին եվրոն թանկացել է դոլարի նկատմամբ, հաղորդում է Փրայմ գործակալությունը։ Tags: ԱՄՆ, դոլար, ԵՎՐՈՊԱ Posted in Գլխավոր նորություններ, ժամի լուր, Նորություններ | Comments Off on Եվրոպայի եւ ԱՄՆ–ի վիճակագրության ֆոնին եվրոն թանկացել է դոլարի նկատմամբ Posted in Bonds.am @hy @hy, Գլխավոր նորություններ, Նորություններ | Comments Off on Իենի փոխարժեքի ամրապնդման ֆոնին ԱԽՏ բորսաների ցուցիչները նվազել են Դիտումներ: 1533 Դիտումներ: 17585 Դիտումներ: 6596 Դիտումներ: 9072


source: wikipedia

text: Սլովենիա (), պաշտոնական անվանումը՝ Սլովենիայի Հանրապետություն () պետություն Հարավային Եվրոպայում։ Տարածքը 20,236 կմ2 է, բնակչությունը՝ 2,089,310 մարդ (հուլիս, 2019)։ Մայրաքաղաքն է Լյուբլյանան, պետական լեզուն սլովեներենն է։ Ունիտար, հանրապետական պետություն է։ Վարչականորեն բաժանված է 210 համայնքների, այդ թվում՝ 11 քաղաքների։ Սլովենիայի խոշոր քաղաքներից են Լյուբլյանան, Մարիբորը, Ցելյենը։ Բնակչության 83%-ը սլովենացիներ են, մնացածը սերբեր, խորվաթներ, հունգարներ եւ այլ ազգի ներկայացուցիչներ։ Գտնվում է Բալկանյան թերակղզու մերձալպյան հատվածում, ողողվում է Ադրիատիկ ծովի ջրերով։ Արեւմուտքում սահմանակցում է Իտալիայի, հյուսիսում՝ Ավստրիայի, արեւելքում՝ Հունգարիայի, արեւելքում ու հարավում՝ Խորվաթիայի հետ։ Արդյունաբերական երկիր է՝ դինամիկ զարգացող տնտեսությամբ։ 2011 թվականին ՀՆԱ-ն կազմել է 58,979 միլիարդ դոլար (բնակչության մեկ շնչին՝ մոտ 29,179 դոլար)։ Դրամական միավորը եվրոն է։ Երկիրն անկախություն է ձեռք բերել 1991 թվականի հունիսի 25-ին։ 2004 թվականի մարտին Սլովենիան մտել է ՆԱՏՕ-ի կազմի մեջ, իսկ 2004 թվականի մայիսի 1-ին՝ Եվրամիության մեջ։ Անվան ծագում Սլովենիա անունը ծագում է սլովենե (սլովենացիներ) բառից, որը սլավոններ բառի տարբերակն է. բառացի նշանոկում է սլովենների երկիր։ Սլավոնների բառի ծագումը լեզվաբանների կողմից մնում է չբացահայտված, չնայած կան դրա բացատրության մի քանի վարկածներ։ Ժամանակակից Սլովենիայի անունը ծագում է Ազգային ազատագրության սլովենական կոմիտեի () որոշումից, որը ստեղծվել է 1944 թվականին, երբ Հարավսլավիայում ձեւավորվել էր ազատագրական շարժում ՝ ընդդեմ գերմանական օկուպացիայի։ Պետության պաշտոնական անվանումը 1945-1946 թվականներին եղել է Դաշնային Սլովենիա (), որն այն ժամանակ Հարավսլավիայի սոցիալիստական դաշնային հանրապետության մաս էր կազմում։ 1946 թվականի փետրվարի 20-ին Դաշնային Սլովենիան անվանափոխվել է Սլովենիայի ժողովրդական հանրապետություն (), որն իր հերթին 1963 թվականի ապրիլի 9-ին վերանվանվել է Սլովենիայի սոցիալիստական հանրապետություն ()Socialistična republika ։ 1990 թվականի մարտի 8-ին Սլովենիան հեռացրել է սոցիալիստական բառը՝ դառնալով Սլովենիայի Հանրապետություն, իսկ 1991 թվականի հունիսի 25-ին ձեռք է բերել անկախություն։ Պատմություն Ժամանակակից սլովենների սլավոնացի նախնիները երկրի տարածքում հաստատվել են 6-րդ դարում։ 7-րդ դարում նրանք ձեւավորել են Կարանտանիան, որը եղել է սլավոնական առաջին պետություններից։ 745 թվականին Կարանտանիան ռազմական օգնության դիմաց ճանաչել է ֆրանկների գերիշխանությունը՝ պահպանելով, սակայն, իր ձեւական անկախությունը մինչեւ նրա ընկնելը 1180 թվականին։ Ֆրանկների ազդեցությունը նպաստել է սլովենացիների քրիստոնեացմանը։ Մոտ 1,000 թվականին է վերագրվում Brižinski spomeniki փաստաթուղթը, որը սլովեներենով առաջին գրավոր վկայությունն է։ 14-րդ դարում ժամանակակից Սլովենիան հայտնվել է Հաբսբուրգների իշխանության ներքո եւ հետագայում մտել Ավստրո-Հունգարիայի մեջ։ Սլովենիան բաժանված է եղել երեք նահանգի՝ Կրանսկա, Գորիշկա եւ Շտաերսկա։ Առեւտրական ճանապարհների խաչաձեւումը եւ Երեսնամյա պատերազմը 17-րդ դարում պատճառ են դարձել Սլովենիայի տնտեսական անկման, սակայն 18-րդ դարում կրկին տնտեսությունը սկսել է զարգանալ. մեծացել է տարբեր տեսակի ապրանքների արտադրությունը, իսկ գյուղատնտեսական մթերքներն ավելացել են մոտ 60 %-ով։ Սկսվել է ազգային-լուսավորչական շարժում։ Այս շրջանը կոչվում է Սլովենական վերածնունդ։ 1809-18013 թվականներին Սլովենիայի մեծ մասը մտել է Իլիրիայի նահանգի մեջ։ 19-րդ դարում սկսվել է սլովենական ազգային շարժումը, որի կենտրոնը եղել է Կրայնան։ 1918 թվականին Ավստրո-Հունգարիան կազմալուծվել է։ Իտալիան Առաջին համաշխարհային պատերազմի արդյունքում գրավել է Սլավոնական Պրիմորիեն՝ այն ներառելով Վենետիկ-Ջուլիա շրջանի մեջ, իսկ սլովենական հողերի մյուս մասն ընդգրկվել է Սերբերի, խորվաթների ու սլովենացիների թագավորության մեջ, որը 1929 թվականին վերանվանվել է Հարավսլավիա։ 1941 թվականին, երբ առանցքի ուժերը հարձակվել են Հարավսլավիայի վրա, Իտալիան բռնակցել է տարածքը մինչեւ Լյուբլյանա, իսկ Գերմանիան՝ մնացած տարածքը՝ մինչեւ Մարիբոր։ Հարավսլավիայի թագավորությունը փլուզվել է Երկրորդ համաշխարհային պատերազմի արդյունքում, իսկ Սլովենիան մտել է Հարավսլավիայի սոցիալիստական դաշնային հանրապետության մեջ՝ Սլովենիայի սոցիալիստական հանրապետություն անվանումով. վերջինս հռչակվել է 1945 թվականի նոյեմբերի 29-ին։ Իտալիայից մինչեւ Սլովենիա տարածքներն ընդգրկվել են Օբալնա Կրաշկա եւ Գորիշկա մարզերում։ 1990 թվականի դեկտեմբերի դեկտեմբերի 23-ի հանրաքվեով սլովենացիների 88,4 %-ն արտահայտվել է Սլովենիայի անկախության օգտին։ Սլովենիայի պատերազմը (այն Հարավսլավիայի կազմալուծման առիթով ռազմական կոնֆլիկտներից մեկն է) տեւել է տասը օր։ Ռազմական 72 բախումների հետեւանքով հարավսլավական բանակի կորուստները կազմել են 45 մարդ, 146 վիրավոր, գերվել են 4,693 զինվորական ու դաշնային ծառայությունների 252 աշխատակից։ Սլովենական կողմի կորուստենրն են եղել 19 սպանված (9 կոմբատանտներ, մնացածը քաղաքացիական), 182 վիրավոր։ Զոհվել են նաեւ օտարերկրացի 12 քաղաքացի, որոնք հիմնականում եղել են միջազգային կազմակերպությունների վարորդներ։ 1991 թվականի դեկտեմբերի 23-ին ընդունվել է Սլովենիայի Հանրապետության Սահմանադրությունը։ 2004 թվականին այն մտել է Եվրամիության մեջ։ Աշխարհագրություն Աշխարհագրական դիրք Սլովենիան գտնվում է Կենտրոնական Եվրոպայի Ալպեր-Դանուբյան շրջանում, երկրի մակերեւույթը լեռնային է, հյուսիս-արեւմուտքում եւ հյուսիսում ձգվում են Արեւելյան Ալպերի (առավելագույն բարձրությունը՝ 2864 մ, Տրիգլավ լեռ), հարավում՝ Դինարյան լեռների ճյուղավորությունները։ Խոշոր գետերն են Սավան (221 կմ) ու Դրավան, որոնք Դանուբի աջ վտակներն են։ Լեռնային լճերից են Բլեյսկոն, Բոհինսկոն, կարստային լիճ է Ցերկնիցան։ Առանձնացվում են աշխարհագրական չորս հիմնական շրջաններ՝ հյուսիս-արեւմուտքում՝ Ալպեր (Յուլյան Ալպեր, հյուսիս-արեւելքում՝ Կարավանկե լեռ ու Պոհորիե. զբաղեցնում է տարածքի 42 %-ը), հյուսիս-արեւելքում՝ Միջինդանուբյան դաշտավայր (28 %), հարավում՝ Դինարյան բարձրավանդակ (21 %), արեւմուտքում՝ Միջերկրածովյան ափամերձ հատված (Ադրիատիկ ծով, 9 %)։ Կան մոտ 1,000 կարստային քարանձավներ (Պոստոյնսկա Յամա, Շկոցյանսկե Յամե), բազմաթիվ ջրվեժներ, որոնցից է Չեդցան (130 մ)։ Մակերեսը 20,273 կմ2 է. ցամաքային մակերեսը՝ 20,151 կմ2։ Ջրային տարածքի մակերեսը 122 կմ2 է։ Ընդերք եւ կլիմա Ընդերքում կան գորշ ածխի, ծարիրի, սնդիկի, բոքսիտների պաշարներ։ Կլիման բարեխառն է, ծովափին՝ մերձարեւադարձային միջերկրածովային։ Տարածքի 40 %-ն զբաղեցնում են սաղարթավոր ու ասեղնատերեւ անտառները։ Բուսական աշխարհ Երկրի ներքին շրջանները՝ մինչեւ 700–800 մ բարձրությունները, ծածկված են տափաստանային բուսականությամբ, 800–2000 մ բարձրությունները՝ լայնատերեւ ու ասեղնատերեւ անտառներով, ավելի բարձր շրջանները՝ մարգագետիններով։ Կենդանական աշխարհ Կենդանիներից կան եղջերու, քարայծ, վարազ, վայրի կատու, կզաքիս։ Կլիմայավարժեցվել է արջը։ Շատ են թռչուններն ու սողունները։ Գետերն ու լճերը հարուստ են ձկներով (ծածան, գայլաձուկ, պերկես)։ Վարչական բաժանում Երկիրը բաժանված է 210 համայնքների,որոնցից 11-ն ունեն քաղաքի կարգավիճակ։ Մայրաքաղաքը բաժանված շրջանային համայնքների (Četrtna skupnost)։ Քաղաքի ներկայացուցչական մարմինը քաղաքային խորհուրդն է (mestni svet), որն ընտրվում է բնակչության կողմից, իսկ կատարողական մարմինը՝ ժուպանը (Župan)։ Համայնքի ներկայացուցչական մարմինը համայնքային խորհուրդն է (občinski svet), որն ընտրվում է բնակչության կողմից, իսկ կատարողական մարմինը՝ ժուպանը (Župan)։ Շրջանային համայնքի ներկայացուցչական մարմինը շրջանային համայնքի խորհուրդն է (Svet Četrtne skupnosti), որն ընտրվում է բնակչության կողմից, իսկ կատարողական մարմինը՝ շրջանային համայնքի խորհդի նախագահը (predsednik sveta)։ Քաղաքական կառուցվածք Սլովենիան ղեկավարում է Սլովենիայի նախագահը, որն ընտրվում է հինգ տարին մեկ։ Գործադիր իշխանությունը ներկայացնում են նախագահն ու խորհրդարանը։ Վերջինս նշանակվում է խորհրդարանի կողմից։ Սլովենիայի խորհրդարանը բաղկացած է երկու պալատներից՝ ազագային ասամբլեա (državni zbor) եւ պետական խորհուրդ (državni svet)։ Խորհրդարան անցնում են 90 պատգամավոր, որոնցից 88-ը՝ համամասանական, իսկ 2-ը, որոնք ներակայացնում են իտալական ու հունգարական փոքրամասնությունները՝ մեծամասնական սկզբունքով։ Պետական խորհուրդը կատարում է վերին պալատի գործառույթը։ Այն ունի 40 պատգամավոր, որոնք ընտրվում են հնգամյա ժամկետով եւ ներկայացնում են հասարակության տնտեսական, կառուցվածքային ազգային կարեւոր խմբավորումները։ Խորհրդարանն ընտրվում է հինգ տարին մեկ։ Խորհրդարանի հիմնական կուսակցություններն են «Սլովենիայի դեմոկրատական կուսակցությունը» եւ «Սլովենիայի լիբերալ դեմոկրատիան»։ Բնակչություն Բնակչության տարեկան աճը 2012 թվականի դրությամբ + 0,16 % է, ծնելիության մակարդակը՝ 10,66 %, մահացությունը՝ 9,35 %, արտագաղթի սալդոն՝ (+0,31)։ Կյանքի տեւողությունը 78,4 տարի է տղամարդկանց, եւ 83,9 կանանց համար (2018)։ Էթնիկական կազմը 2002 թվականի մարդահամարի տվյալներով հետեւյալ պատկերն ունի. Սլովենացիներ - 1,631,363 (83,1 %) Սերբեր - 38,964 (2,0 %) Խորվաթներ - 35,642 (1,8 %) Բոսնիացիներ - 21,542 (1,1 %) Հունգարներ - 6,243 (0,3 %) Ալբանացիներ - 6,186 (0,3 %) Մակեդոնացիներ - 3,792 (0,2 %) Չեռնոգորցիներ - 2,667 (0,1 %) Իտալացիներ - 2,258 (0,1 %) Անհայտ ու չնշած - 174,913 (8,9 %) 2013 թվականի հունվարի 1-ի դրությամբ Սլովենիայում գրանցված է եղել 2,058,821 մարդ։ Սլովենիան բնակչության թվաքանակով աշխարհում գրավում է 145-րդ տեղը։ Բնակչության միջին տարիքը 41,7 է (տղամարդիկ՝ 40, կանայք՝ 43)։ Բնակչության միջին խտությունը 101,66 մարդ է մեկ քառակուսի կիլոմետրի համար։ բնակչության մոտավորապես կեսն ապրում է քաղաքներում։ Պաշտոնական լեզուն սլովեներենն է։ Իտալերենը Իզոլա, Կոպեր եւ Պիրան համայնքների որոշ բնակավայրերում, ինչպես նաեւ Պրեկմուրյայի հունգարական հինգ բնակավայրում ունի պաշտոնական լեզվի կարգավիճակ։ Պետական, սակայն ավելի ցածր կարգավիճակ ունի նաեւ գնչուերենը։ Տնտեսություն Սլովենիան ունի զարգացած տնտեսություն։ Սլավոնական եւ պլանային տնտեսության կոմունիստական բոլոր երկրներից Սլովենիան ուներ բնակչության մեկ շնչին բաժին ընկնող անվանական ամենաբարձր ՀՆԱ-ն եւ Չեխիայից հետո երկրորդը մեկ շնչի բաժին ընկնող ՀՆԱ-ով։ Աշխատանքի վարձատրման միջին ցուցանիշը 2019 թվականին կազմել է 1897,90 եվրո (բրուտտո) եւ 123,75 եվրո (նետտո)։ Տնտեսության ուժեղ կողմերն են կայունությունը, ուժեղ արտահանումը, առեւտրի աճը՝ ԵՄ անդամ լինելու շնորհիվ։ Unior d.d.-ն խոշորագույն ու կարեւոր արտահանողներից է, այդ թվում՝ գերմանական ավտոարտադրության։ Վերամշակող արտադրությունը մրցունակ է, մրցունակ է Կոպերի նավահանգիստը։ Տնտեսության թույլ կողմերից են մասնակի ազատականացումը, որը հետ է պահում օտար ներդրողներին, սեփականաշնորհումը դանդաղ է ընթանում։ Զարգացած են արդյունաբերության արդյունահանող, մեքենաշինության, մետաղաձուլության, տեքստիլ, փայտամշակման, սննդի ճյուղերը։ Գյուղատնտեսական նպատակներով օգտագործվում է երկրի տարածքի մոտ 50 %-ը։ Մշակում են ցորեն, եգիպտացորեն, վարսակ, կարտոֆիլ, շաքարի ճակնդեղ։ Պաշտոնական արժույթը Սլովենիայում եվրոն է (նախկինում ազգային արժույթը կոչվում էր տոլար)։ Սլովենիան 2004 թվականին ԵՄ-ին միացած առաջին երկրներից էր, որ ընդունեց համաեվրոպական արժույթը։ 2005 թվականին Սլովենիայի կառավարությունն ընդունել է Սլովենիայի զարգացման ռազմավարությունը, որը ներառում է հետեւյալ կետերը. ԵՄ-ի տնտեսական զարգացման մակարդակի գերազանցում, զբաղվածության մակարդակի բարձրացում մոտակա տասը տարիներին Լիսաբոնյան ռազամավարության համապատասխանելու նպատակով։ Կյանքի որակի եւ ամեն մարդու բարեկեցության բարձրացում, որը չափվում է մարդկային զարգացման ցուցանիշներով, առողջապահությամբ, սոցիալական ռիսկերով։ Կայունության ապահովում զարգացման բոլոր ոլորտներում, բնակչության թվաքանակի կայուն աճի ապահովում։ Երկրի կերպարի մշակում, մշակությաին ինքնաբավոթյուն, միջազգային գործընթացներին ակտիվ մասնակցություն։ Նավթային խոշորագույն Petrol ընկերությունը ամբողջովին պետական է եւ կառավարության հատուկ որոշումով չի կարող սեփականաշնորհվել։ Էներգետիկ համակարգում առանձնանում է «Կրշկո» աէկը։ Սլովենիայի բանկը էմիսիոն վերահսկող մարմին է։ Կա բանկերի միավորում, որն իր մեջ է ներառում Սլովենիայի մոտ 30 առեւտրական բանկերը։ Մշակույթ Սլովեներենը հարավսլավոնական լեզու է, որի գրությունը հիմնված է լատիներենի այբուբենի վրա։ Այն ընդհանրություններ ունի խորվաթերենի ու սերբերենի հետ, բայց եւ էականորեն տարբերվում է նրանցից։ Այս լեզվին բնորոշ են հատկանիշներ, որոնք մոտ են արեւմտասլավոնական լեզուներին, ռուսերենի հյուսիսռուսական բարբառին։ Սլովեներենը սլավոնական այն քիչ լեզուներից է, որն ունի երկու առարկա նշանակող թիվ։ Ներկայումս պահպանվել են սլավոներենի 49 բարբառ։ Հարավսլավիայի թագավորությունում Սլովենիան առանձնացել է բնակչության գրագիտությամբ։ Այսպես, 1921 թվականի մարդահամարի ժամանակ սլովենական Դրավսկայա Բանովինայում անգրագետ է եղել բնակչության 8,9 %-ը միայն, մինչդեռ նույն թվականին Բելգրադում այդ մակարդակը կազմել է 1401 %, իսկ Հարավսլավիայում ընդհանրապես՝ 51,5 %։ Սլովենիայի ամենահայտի գրողը Ֆրանցե Պրեշերնն է (1800-1849), որի քնարական պոեմները սլովենական գրականության նոր մակարդակ են մատնանշել եւ օգնել ազգային ինքնագիտակցությունը արթնացնելուն։ Երկրորդ համաշխարհային պատերազմի ժամանակներից սլովենական բանահյուսական շատ ավանդույթներ կորսվել են, սակայն ազգային մշակությը վերածնելու փորձեր են արվում։ Այսպես, «Տրուտամորա Սլովենիկա» տրիոն կատարում է սլովենական ժողովրդական երաժշտություն, 1990-ական թվականների սկզբին բայանահարների միջազգային մրցույթում հաղթել է Ալեսանդրա Մինաչան, որը կատարել է սլովենական մեղեդիներ։ 1970-ական թվականներին երկիր է ներթափանցել ինդաստրիալ ոճը, որը 1980-ական թվականներին գրավել էր ողջ Սլովենիան։ Դրա վառ ներկայացուցիչն էր Laibach խումբը Լյուբլյանայից։ Գեղանկարչության ու քանդակագործության մեջ պոստմոդեռնիզմը ձեւավորվել է 1980-ական թվականներին։ Նրա ներկայացուցիչներն են եղել «IRWIN» անունով խմբի հինգ նկարիչները։ Սլովենիայի հրապարակի շատ կառույցներ ստեղծվել են սլովենացի ճարտարապետ Յոժե Պլեչնիկի նախագծերով։ 1919 թվականին հիմնադրվել է առաջին համալսարանը՝ Լյուբլյանայի համալսարանը, այնուհետեւ համալսարաններ են բացվել Մարիբորում (1978), Կոպերում (2001), Նովայա Գորիցայում (2006)։ Սլավոնական խոհանոց MSN-ի հրապարակած տվյալներով սլովենական խոհանոցի ամենալավ կերակրատեսակը Կրայնայի երշիկն է։ Պաշտոնապես այն ճանաչվել է «ազգային նշանակության գլուխգործոց»։ Ավանդաբար շատ է կիրառվում ձուկը։ Շատ կերակրատեսակներ փոխառվել են հարեւան երկրներից՝ Ավստրիայից (շտրուդել, վիեննական շնիցել), Իտալիայից (ռիզոտո, սլովեներեն տարբերակով՝ ռիժոտա, ռավիոլի)։ Տեղի ռեստորաններում կարելի է ճաշակել ազգային կերակրատեսակներ։ Սլովենական ավանդական կերակրատեսակներից են «գովեյա ուխան» (goveja juha, տավարի մսի արգանակից ու երկար վերմիշելից՝ ռեզանցիից (rezanci), երբեմն ավելացվում է պարմեզան պանիր), «գոբովա ուխան» (gobova juha, սպիտակ սնկով ապուր)։ Սլովենիայում արտադրվում են սպիտակ ու կարմիր գինիներ, թունդ ալկոհոլային խմիչքներ՝ «շնոպս» (šnops), կոնյակ, որ կոչվում է «ժգանյե» (žganje), եւ Սլովենիայում ճանաչում ունեցող «Laško» (Լաշկո), «Union» ապրանքանիշների գարեջրեր։ Ծանոթագրություններ Արտաքին հղումներ Достопримечательности Словении — 360° панорамы городов, замков, пещер, парков и т. п. Выход Словении из состава Югославии (1991 г.) ՄԱԿ-ի անդամ երկրներ Միջերկրածովյան միության անդամներ Լիբերալ ժողովրդավարություններ ՆԱՏՕ-ի անդամ երկրներ 1991 հիմնադրված պետություններ եւ տարածքներ Բալկանյան երկրներ Եվրոպայի խորհրդի անդամ երկրներ Հանրապետություններ Ֆրանկոֆոնիայի միջազգային կազմակերպության անդամ երկրներ Հարավային Եվրոպայի երկրներ


Լրատվություն Շնորհավորական Նախագահը շնորհավորական ուղերձ է հղել Վ. Սարգսյանի ծննդյան 56-ամյակի եւ «Պատանի երկրապահ»-ի սաների երդման կապակցությամբ 05.03.2015 Նախագահ Սերժ Սարգսյանն այսօր շնորհավորական ուղերձ է հղել Վազգեն Սարգսյանի ծննդյան 56-ամյակի եւ «Պատանի երկրապահ» ակումբի սաների երդման արարողության կապակցությամբ: ««Պատանի երկրապահ» ակումբի սիրելի՛ սաներ, Շնորհավորում եմ ձեզ երդման արարողության եւ ձեր կյանքի գեղեցիկ ու նշանակալի այս օրվա առթիվ: Հայրենիքի պաշտպանությանը ծառայելու ձեր ուխտը սրբազան է, եւ ապագա ունի ձեզ նման պատանիներ ունեցող երկիրը: Երկրապահ կամավորական միությունը ծնունդն էր այն կամավորական շարժման, որ ծավալվեց Արցախում, Հայաստանում եւ ողջ աշխարհում, որտեղ հայ կար: Սա հայության արձագանքն էր մեզ պարտադրված պատերազմին եւ հետեւանքը՝ կանոնավոր բանակի բացակայության: Սիրելի՛ պատանիներ, Հիշե՛ք, կամավորների սխրանքն անմահ է: Նրանք իրենց նվիրվածությամբ, նաեւ կյանքի գնով լրացրեցին պետական զինված ուժերի բացակայությունը: Նրանք տվյալ պատմական պահին արեցին անհնարինը, իրենց արյամբ գնեցին այն թանկարժեք ժամանակը, որ անհրաժեշտ էր կանոնավոր բանակ ստեղծելու համար: Նրանք նաեւ դարձան այդ բանակի հիմքը: Հիշե՛ք նաեւ, որ դուք այլեւս չեք լինելու «կամավորականներ»: Դուք Հայաստանի Հանրապետության վաղվա զինվորներն ու սպաներն եք: Անկախ նրանից, թե կյանքի ինչ ուղի կընտրեք, համոզված եմ, որ դուք լինելու եք մեր երկրի արժանավոր քաղաքացիներ: Այսօր Վազգեն Սարգսյանի ծննդյան օրն է՝ խորհրդանշական օր եւ գեղեցիկ առիթ, որ բոլորս երախտագիտությամբ հիշենք եւ շնորհավորենք Սպարապետին ծննդյան օրվա կապակցությամբ: Մաղթում եմ, որ ձեր աշխատասիրությամբ, նվիրումով եւ կեցվածքով արժանի լինեք Վազգեն Սարգսյանի հիշատակին եւ պատգամներին»,-ասված է ՀՀ Նախագահի շնորհավորական ուղերձում:


17:40 - 11.Հունվար.2017 Նա մանրամասնեց, որ նոր կանոնակարգման համաձայն ընտրություններին մասնակցելու իրավունք կունենան ազատազրկված այն անձինք, ովքեր չեն կատարել ծանր կամ առանձնապես ծանր հանցագործություններ: Մուկուչյանը հիշեցրեց, որ մինչ այդ ազատազրկման դատապարտված որեւէ անձ ընտրություններին մասնակցելու իրավունք չուներ: Առաջարկում ենք նաեւ 02/06/16 20:32 Տիգրան Կիրակոսյանը նույնպես բրոնզե մեդալի համար պայքարի հնարավորություն ստացավ 26/02/15 09:01 06/12/14 15:07


Փաստաթղթեր ՀՀ նախագահի հրամանագրերը Ս. Ա. ԱՎԵՏԻՔՅԱՆԻՆ ՄԱՔՍԱՅԻՆ ԾԱՌԱՅՈՒԹՅԱՆ ԳԵՆԵՐԱԼ-ՄԱՅՈՐԻ ՀԱՏՈՒԿ ԿՈՉՈՒՄ ՇՆՈՐՀԵԼՈՒ ՄԱՍԻՆ Ղեկավարվելով 2005 թվականի փոփոխություններով Հայաստանի Հանրապետության Սահմանադրության 55-րդ հոդվածի 16-րդ կետով եւ հիմք ընդունելով «Մաքսաին ծառայության մասին» Հայաստանի Հանրապետության օրենքի 19-րդ հոդվածը՝ ո ր ո շ ո ւ մ ե մ. Հայաստանի Հանրապետության կառավարությանն առընթեր պետական եկամուտների կոմիտեի նախագահի առաջին տեղակալ, մաքսային ծառայության գնդապետ Սամվել Ազիզի ԱՎԵՏԻՔՅԱՆԻՆ շնորհել մաքսային ծառայության գեներալ-մայորի հատուկ կոչում։ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՆԱԽԱԳԱՀ Ս.ՍԱՐԳՍՅԱՆ 2017թ. Փետրվարի 7 Երեւան ՆԿ-250-Ա


text: ԼԵՌՆԱՎԱՆԻ ԳՅՈՒՂԱՊԵՏԱՐԱՆԸ ՀԱՅՏԱՐԱՐՈՒՄ Է ՄՐՑՈՒՅԹ ՝ ԼԵՌՆԱՎԱՆԻ ԳՅՈՒՂԱՊԵՏԱՐԱՆԻ ԱՇԽԱՏԱԿԱԶՄԻ ՀԱՄԱՅՆՔԱՅԻՆ ԾԱՌԱՅՈՒԹՅԱՆ ՀԱՏԵՎՅԱԼ ԹԱՓՈՒՐ ՊԱՇՏՈՆԸ ԶԲԱՂԵՑՆԵԼՈՒ ՀԱՄԱՐ (Վերջնաժամկետը լրացել է) Էմիլիա Սարգսյան Լեռնավան հաայնքի ղեկավարի աշխատակազմի առաջատար մասնագետ (ծածկագրի 3.1-2) Առաջատար մասնագետը աշխատակզմի քարտուղարի հանձնարարությամբ՝ կատարում է քարտուղարի հանձնարարությունները ժամանակին եւ պատշաճ որոկով. կազմում եւ համայնքի ղեկավարի է ներկայացնում համայքնի գլխավոր հատակագծի, հողերի գոտիավորման եւ օգտագործման սխեմաների նախագծերը. իրականացնում է համայնքի վարչական սահմաններում գտնվող հողամասերի ընթացիկ հաշվառումը, կազմում եւ համայնքի ղեկավարին է ներկայացնում հողերի հաշվեկշռի նախագիծը. Առաջատար մասնագետն ունի այլ իրավունքներ եւ պարտականություններ համաձայն պաշտոնի անձնագրի: . առնվազն միջնակարգ կրթություն՝ առանց աշխատանքային ստաժի, Հայաստանի Հանրապետության սահմանադրության, Հողային օրենսգրքի «Համայնքային ծառայության մասին», «Տեղական ինքնակառավարման մասին», «Գույքահարկի մասին», «Հողի հարկի մասին», «Տեղական տուրքերի եւ վճարների մասին» Հայաստանի Հանրապետության օրենքների , աշխատակազմի կանոնադրության եւ իր լիազորությունների հետ կապված այլ իրավական ակտերի անհրաժեշտ իմացություն, տարբեր իրավիճակներում կողմնորոշվելու, համակարգչով եւ ժամանակակից այլ տեխնիկական միջոցներով աշխատելու ունակություն: Մցույթին մասնակցելու համար դիմողները պետք է ներկայացնեն հետեւյալ փաստաթղթերը՝ բ) համայնքային ծառայության տվյալ պաշտոնի անձնագրով այդ պաշտոնն զբաղեցնելու համար քաղաքացու մասնագիտական գիտելիքների եւ աշխատանքային ունակությունների տիրապետումը ներկայացվող պահանջների բավարարումը հավաստող փաստաթղթերի ՝ դիպլոմ(ների), վկայականի(ների), աշխատանքային գրքույկի(վերջինիս բացակայության դեպքում անհրաժեշտ է ներկայացնել տեղեկանք համապատասխան մարմնից ) պատճեները ՝ բնօրինակների հետ միասին, գ) հայտարարություն այն մասին , որ ինքը չի տառապում Հայաստանի Հանրապետության կառավարության 2011 թվականի դեկտեմբերի 15-ի թիվ 1801-Ն որոշմամբ հաստատված ցանկում ընդգրկված հիվանդություններից որեւէ մեկով, դ) հայտարարություն այն մասին , որ ինքը դատական կարգով չի ճանաչվել անգործունակ կամ սահմանափակ գործունակ, ե) «Համայնքային ծառայության մասին» ՀՀ օրենքի 12-րդ հոդվածի «Ե» կետի պահանջը բավարարելու նպատակով արական սեռի անձինք ներկայացնում են նաեւ զինգրքույկի կամ դրան փոխարինող ժամանակավոր եւ զորակոչային տեղամասին կցագրման վկայականի պատճեները կամ համապատասխան տեղեկանք, զ) մեկ լուսանկար (3X4 չափսի) Մրցույթին մասնակցելու համար փաստաթղթերը ներկայացնել անձամբ ՝ անձնագրով կամ անձը հաստատող փաստաթղթով: Փաստաթոթերն ընդունվում են Լեռնավանի գյուղապետարանում եւ Լոռու մարզպետարանի աշխատակազմի ՏԻ եւ ՀԳՄ հարցերով վարչությունում ամեն օր ,ժամը 9-ից միչեւ 18-ը ՝բացի շաբաթ, կիրակի օրերից: Ներկայացվող փաստաթղթերի պատճեների հետ միասին անհրաժեշտ է ներկայացնել նաեւ դրանց բնօրինակները:Ներկայացրած փաստաթղթերի պատճեները ետ չեն վերադարձվում: Մրցույթին մասնակցել ցանկացողները լրացուցիչ տեղեկություններ ստանալու, ինչպես նաեւ պաշտոնի անձնագրին եւ հարցաշարին ծանոթանալու համար կարող են դիմել Լեռնավանի գյուաղպետարանի աշխատակազմ (գ. Լեռնավան 0255 6-29-69) եւ Լոռու մարզպետարանի ՏԻ եւ ՀԳՄ հարցերով վարչություն (1-ին հարկ, հեռ.՝ 2-21-04) :


Documents Decrees of the President of RA 29.06.2017 Հ. Ջ. ԱՍԼԱՆՅԱՆԻՆ ԱՐԴԱՐԱԴԱՏՈՒԹՅԱՆ ԵՐՐՈՐԴ ԴԱՍԻ ՊԵՏԱԿԱՆ ԽՈՐՀՐԴԱԿԱՆԻ ԴԱՍԱՅԻՆ ԱՍՏԻՃԱՆ ՇՆՈՐՀԵԼՈՒ ՄԱՍԻՆ 29.06.2017 Ս. Ժ. ԽԱՉԱՏՐՅԱՆԻՆ ԱՐԴԱՐԱԴԱՏՈՒԹՅԱՆ ԵՐՐՈՐԴ ԴԱՍԻ ՊԵՏԱԿԱՆ ԽՈՐՀՐԴԱԿԱՆԻ ԴԱՍԱՅԻՆ ԱՍՏԻՃԱՆ ՇՆՈՐՀԵԼՈՒ ՄԱՍԻՆ 15.06.2017 Օ. ԳԱՍՊԱՐՅԱՆԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԶԻՆՎԱԾ ՈՒԺԵՐԻ ԳԼԽԱՎՈՐ ՇՏԱԲԻ ՊԵՏԻ ԱՌԱՋԻՆ ՏԵՂԱԿԱԼ ՆՇԱՆԱԿԵԼՈՒ ՄԱՍԻՆ 06.06.2017 Վ. ՍՏԵՓԱՆՅԱՆԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ԱՇԽԱՏԱԿԱԶՄԻ ՂԵԿԱՎԱՐ ՆՇԱՆԱԿԵԼՈՒ ՄԱՍԻՆ 01.06.2017 Ն. ՄԽԻԹԱՐՅԱՆԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԼՈՌՈՒ ՄԱՐԶԻ ԸՆԴՀԱՆՈՒՐ ԻՐԱՎԱՍՈՒԹՅԱՆ ԱՌԱՋԻՆ ԱՏՅԱՆԻ ԴԱՏԱՐԱՆԻ ԴԱՏԱՎՈՐ ՆՇԱՆԱԿԵԼՈՒ ՄԱՍԻՆ


text: «Ժամանակ» թերթը գրում է. «Կոռնիձոր» ջոկատի հրամանատար Արա Խուդավերդյանը երեկ «Ժամանակին» ասաց, որ առայժմ չի գնա սահման, քանի դեռ օլիգարխիան իր ուրույն տեղը սահմանի վրա չի զգացել, իր առաջին արյունը չի տվել։ «Հաղթանակած տարիներին օլիգարխիան բտվել է այս երկրի հողով, հիմա էլ պետք վճարի։ Պետական այրերը պետք է գիտակցեն մի բան՝ ժողովուրդը կարող է շրջվել մեջքով եւ ասել՝ թալանել ես, քո թալանածն է՝ դե պահի», – ասաց նա։ Խուդավերդյանը տեղեկացրեց, որ թեեւ ինքը սահմանում չէ, բայց ջոկատի տղաներից շատերն են սահմանում, հավաքագրումները ՊՆ-ի հետ համաձայնեցված է կատարվել»: Առավել մանրամասն՝ թերթի այսօրվա համարում


text: 3:52 PMԿենդանակերպի 3 նշան, որոնք խելքահան են անում իրենց գրավչությամբ Կան այնպիսի մարդիկ, որոնք անկախ ամեն ինչից միշտ գրավում են հակառակ սեռի ներկայացուցիչների ուշադրությունը։ Նրանք կարող են նույնիսկ հայացքով խելքահան անել։ greatpicture.ru-ն գրում է, որ այսպիսի մարդիկ միշտ ուշադրության կենտրոնում են։ Նրանցից մշտապես օրինակ են վերցնում ու շատերը նախանձում են նրանց։ Նրանք բնատուր սեքսուալություն ունեն, որը կարողանում են շատ լավ օգտագործել։ Աստղագետներն ասում են, որ մարդու չափից մեծ սեքսուալությունը եւս կապված է կենդանակերպի նշանների հետ։ Ճիշտ նշանի տակ ծնված մարդը հենց այսպիսի հատկանիշներ ունի։ Ահա, թե որոնք են կենդանակերպի ամենակրքոտ ու սեքսուալ նշանները։ Աղեղնավոր Աղեղնավորները սիրահարվում են մեկ անգամ ու շատ ուժեղ, սակայն նրանց սիրուն կարող են միայն ընտրյալներն արժանանալ։ Նրանք շատ դժվար են որեւէ մեկին իրենց մոտ թողնում, սակայն գտնվում են բոլորի ուշադրության կենտրոնում։ Այս մարդիկ այնքան հմայիչ են, որ բոլորը ցանկանում են ծանոթանալ նրանց հետ ու որքան հնարավոր է մոտ հարաբերություններ հաստատել։ Կարիճ Կարիճները թաքնված գեղեցկություն ունեն։ Նրանց մեջ առեղծվածային մի բան կա, որը գրավում է բոլորի հետաքրքրությունը։ Բոլորը ցանկանում են բացահայտել նրանց, սակայն քչերին է դա հաջողվում։ Նրանք երբեք հենց այնպես որեւէ մեկի հետ չեն շփվում, սակայն եթե նրանց որեւէ մեկը դուր է եկել, ապա երբեք նրան բաց չեն թողնի։ Երկվորյակ Երկվորյակները կարող են ձանձրալի թվալ, սակայն նույնիսկ դա գրավում է մարդկանց ուշադրությունը։ Բոլորը ցանկանում են իմանալ, թե այս հմայիչ մարդիկ ինչ կանեն հաջորդ քայլին։ Նրանք նույնիսկ հայացքով են խենթացնում։ Երկվորյակները կարողանում են ճիշտ օգտագործել իրենց լավ ու նույնիսկ վատ կողմերը։ |Всего комментариев: 0|


text: Հայաստանի ներկա խնդիրները ոչ մի կերպ կապված չեն գործող Սահմանադրության հետ. Քոչարյան - Gisher News 08-04-2015 11:13 Հայաստանի ներկա խնդիրները ոչ մի կերպ կապված չեն գործող Սահմանադրության հետ. Քոչարյան Հայաստանի նախկին նախագահ Ռոբերտ Քոչարյանը իմաստ չի տեսնում սահմանադրական բարեփումների մեջ: Այդ մասին նա հայտարարել է հարցազրույցում: «Իմ տեսակետը չի փոխվել՝ սահմանադրական փոփոխությունների իմաստ ես չեմ տեսնում եւ վստահ եմ, որ Հայաստանի ներկա խնդիրները ոչ մի կերպ կապված չեն գործող Սահմանադրության հետ, առավել եւս՝ պետական կառավարման ձեւի հետ: Կրկնվեմ. երկիրը անհաջող կամ էլ հաջողությամբ կարելի է կառավարել ինչպես նախագահի, այնպես էլ՝ վարչապետի աշխատասենյակից: Աշխարհում կան թե նախագահական եւ թե խորհրդարանական համակարգի գործածաման ինչպես լավ, այնպես էլ վատ օրինակներ: Բայց խորհրդարանական երկրների հաջողակության պարտադիր պայմանն է կայացած կուսակցական համակարգի առկայությունը՝ ներկուսակցական արդյունավետ ժողովրդավարությամբ, ֆրակցիոնիզմով, կուսակցական ղեկավարության ու ռազմավարության նորացմանը բերող ներկուսակցական պայքարով: Ձեզ հայտնի՞ են այդպիսի կուսակցություններ Հայաստանում: Ցավոք, մեզանում նույնիսկ քաղաքական բանավեճի մակարդակը ափսոսանքի աստիճան պրիմիտիվ է: Միամտություն կլինի կարծելը, թե խորհրդարանական մոդելը ինքաբերաբար կբերի ժողովրդավարական եւ մրցակցային կուսակ-ցական միջավայրի առաջացմանը: Շատ ավելի հավանական է, որ այն կահագնացնի Հայաստանում արմատավորված ու նրա դժբախտություններից մեկը հանդիսացող հովանավորչական կառավարումը», - ասել է նա:


ДokyMeHTы ykaзы ПpeзидeHTa Pecпyблиkи ApMeHия Ա. Վ. ԽԱՉԱՏՐՅԱՆԻՆ ՄԽԻԹԱՐ ՀԵՐԱՑՈՒ ՄԵԴԱԼՈՎ ՊԱՐԳԵՎԱՏՐԵԼՈՒ ՄԱՍԻՆ Ղեկավարվելով 2005 թվականի փոփոխություններով Հայաստանի Հանրապետության Սահմանադրության 55-րդ հոդվածի 16-րդ կետով եւ հիմք ընդունելով «Հայաստանի Հանրապետության պետական պարգեւների եւ պատվավոր կոչումների մասին» Հայաստանի Հանրապետության օրենքը՝ ո ր ո շ ու մ ե մ. Բանակի կազմավորման 25-րդ տարեդարձի առթիվ, մասնագիտական արդյունավետ գործունեության համար թիվ N զորամասի հրամանատարի տեղակալ, բժշկական ծառայության մայոր Արտաշես Վալերիի ԽԱՉԱՏՐՅԱՆԻՆ պարգեւատրել Մխիթար Հերացու մեդալով: ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՆԱԽԱԳԱՀ Ս.ՍԱՐԳՍՅԱՆ 2017թ. Հունվարի 23 Երեւան ՆՀ-20-Ա


text: Հուլիսի 5-ը ողջ աշխարհում նշվում է որպես Շրջակա միջավայրի օր։ Հայաստանցի բնապահպանների տրամադրությունը, սակայն, այնքան էլ տոնական չէ։ Բնապահպան Կարինե Դանիելյանի խոսքով՝ ոլորտում բազմաթիվ խնդիրներ կան, կապված առավելապես հանքարդյունաբերության հետ։ «Սովետական տարիներին մենք բողոքում էինք, որ ստեղ հանք բացեցին, ընդեղ հանք բացեցին, բայց անտառային տարածքներում հանք չէր բացվում: Հանք չէր բացվում այն տարածքներում, որտեղ ջրային ռեսուրսներն էին կառավարվում, կուրորտային տարածքներոմ չէր բացվում, բնակավայրերի անմիջապես կողքին չէր բացվում, հիմա այդ բոլոր արգելքները հանվել են, միայն՝ քանդենք-հանենք, քանդենք-հանենք»,- ասում է մասնագետը։ Բնապահպանները թվարկում են այն տարածքները, որոնցում կանաչը վերացվում է ու փոխարենը կառուցապատումներ են իրականացվում։ Բնապահպան Ինգա Զարաֆյան՝ «Հաղթանակ» այգում դիմացի մասը ոչ թե պուրակ էր, այլ անտառ էր, հիմա այնտեղ պուրակ էլ չկա, առանձին-առանձին ծառեր են մնացել, ամբողջը կառուցապատվել է։ Նորքի անտառի մասին խոսք չկա, փոքր բակերի, պուրակների մասին խոսք չկա»։ Կարինե Դանիելյան՝ «Երբ Նարեկ Սարգսյանը դարձավ գլխավոր ճարտարապետ, մամուլի ասուլիս տվեց, ասեց՝ գիտե՞ք հիմա ինչպես է լինելու, բոլոր նոր շինությունները շրջապատված են լինելու կանաչ տարածքով: Մենք նենց ուրախացանք, որ սարքելու են շենքը, կողքերը կանաչապատեն: Պարզվեց՝ սխալ ենք հասկացել, կանաչ տարածքը գտնում են, քանդում են, մեջը շենքը դնում են, մի երեք հատ ծառ կողքը մնում է»։ Բնապահպաններն ընդգծում են՝ կանաչ տարածքներն օր-օրի պակասում են, փոխարենը ցանկանում են կառուցապատել նույնիսկ անտառները։ Երեկ Ազգային ժողովի գյուղատնտեսական եւ բնապահպանական հարցերի մշտական հանձնաժողովը հետաձգեց «Հայաստանի Հանրապետության անտառային օրենսգրքում փոփոխություններ եւ լրացումներ կատարելու մասին» օրինագծի քննարկումը, որը նախատեսում է անտառային տարածքների կառուցապատում: Բնապահպանները պահանջում են, որ այս փոփոխությունները կյանքի չկոչվեն։ «Մենք որ վիճում էինք, ասում էին հետո մենք կառավարության որոշումով կսահմանափակենք՝ որ դեպքերում կարելի է, բա դու օրենքը ընդունում ես, թույլ ես տալիս, հետո Աստված գիտի՝ կառավարության որոշումով ի՞նչ կգրես, ե՞րբ կգրես»,- տարակուսում է Կարինե Դանիելյանը։ Որպես բնապահպանական լուրջ խնդիրներ մասնագետները Հայաստանում նաեւ ջրի պակասն ու դրա աղտոտվածությունն են մատնանշում։ Երեկ գողթեցիներն էին Գեղարդ տանող ճանապարհը փակել ու պահանջում, որ չեղարկվի այն ծրագիրը, որով նախատեսվում է Գեղարդալճից ինքնահոս եղանակով ջուրը տանել այլ համայնքներ։ Բնակիչները պնդում էին, որ այդ ծրագիրը ոչ միայն իրենց, այլեւ երկրի համար բնապահպանական լուրջ խնդիր կարող է առաջացնել։ «Ազատի վտակներից Գիլանլարը վերցնում են խողովակների մեջ, իբր թե բերում են Գողթ համայնքին տալու համար, դա վերեւում է գտնվում Խոսրովի անտառի: Ոչնչանալու է Խոսրովի անտառը, ոչնչանալու է Ազատ գետն ընդհանրապես, ոչնչանալու է Գառնիի կիրճը, արդեն Գառնի համայնքին է վտանգ սպառնում։ Ե՛վ Գողթ համայնքն է ամայանալու, եւ՛ Գառնի համայնքն է ամայանալու»,- ասում է գառնեցի Արուսյակ Այվազյանը: Գառնեցիներն ու գողթեցիները համոզված են՝ Գեղարդալճի ծրագիրն իրականացվում է Հացավանի, Լանջազատի ու Գառնիի որոշ տարածքներ ոռոգելու համար, որոնք իրականում օլիգարխների են պատկանում։ «Հետեւում թաքնված է Իշխան Զաքարյանը, որ իր անունով չէ, բայց հիմնականում ինքն է, ասում են, որ ձորի ԳԷՍ-ի տերը՝ Նարիմանով-Նարիմանյանը, Վոլոդյա Նարիմանյանը, եւ տաճարի տիրոջ... տաճարի տերն ո՞վ է, մեր հայրենիքինն է տաճարը, մենք ենք տերը»,- շարունակում է գառնեցի Արուսյակը: Կարինե Դանիելյանը համակարծիք է գյուղացիների հետ, ասում է՝ Հայաստանում բնապահպանական խնդիրները մեկ հիմնական պատճառ ունեն՝ «Եթե մեզ մոտ գերակա շահ չլինի մի խումբ ընտանիքների արագ հարստացումը, բոլոր խնդիրները կարելի է լուծել»։


text: Թուրքիայում Ցեղասպանությունը ճանաչելու օրինագիծը մեջլիս ներկայացրած Թունջելը կալանավորվել է | Yerepouni Daily News Թուրքիայում Ցեղասպանությունը ճանաչելու օրինագիծը մեջլիս ներկայացրած Թունջելը կալանավորվել է ԵՐԵՎԱՆ, 7 ՆՈՅԵՄԲԵՐԻ, ԱՐՄԵՆՊՐԵՍ: Թուրքիայի քրդական Դեմոկրատական տարածաշրջանային կուսակցության (DBP) համանախագահ Սեբահաթ Թունջելը կալանավորվել է: Ինչպես հաղորդում է «Արմենպրես»-ը, այս մասին տեղեկացնում է թուրքական «Հուրիեթ» պարբերականը: Դատարանը Թունջելին կալանավորելու որոշում է կայացրել «զինված խմբավորման անդամ լինելու» մեղադրանքով: Սեբահաթ Թունջելը բազմիցս հանդես է եկել Հայոց ցեղասպանությունը ճանաչելու մասին հայտարարություններով: 2014 թվականին նա, լինելով պատգամավոր, մեջլիս էր ներկայացրել մի օրինագիծ, որով առաջարկում էր, որ երկրի նախագահ Ռեջեփ Թայիփ Էրդողանը ներողություն խնդրի հայերից Հայոց ցեղասպանության համար: Ընդ որում, ներողությունը նա պետք է խնդրեր պաշտոնապես ողջ Թուրքիայի Հանրապետու թյան անունից: Օրինագծով առաջարկվում էր ապրիլի 24-ը սգո օր հայտարարել ու ամրագրել օրացույցում, ինչպես նաեւ կատարել նյութական ու բարոյական փոխհատուցում:


text: Տրանսիլվանիա Տրանսիլվանիա (լատ.՝ Transsilvania «Անտառի հետեւները», նաեւ՝ Արդյալ, ռում.՝ Transilvania (Ardealul), գերմ.՝ Siebenbürgen («Յոթ քաղաքների երկիր»), հունգ.՝ Erdély), պատմական շրջան Ռումինիայի հյուսիս-արեւմուտքում։ Տրանսիլվանիայի սահմանամերձ մի մասը (Պարցիումը) բաժանվում է հետեւյալ պատմական շրջանների՝ Բանատ (հարավ), Կրիշանա (կենտրոն) եւ Մարամուրեշ (հյուսիս)։ Տրանսիլվանիայում այժմ հիմնականում բնակվում են ռումինացիները եւ հունգարացիները։ Տրանսիլվանիայի տարածքում մարդու բնակության հնագույն հետքերը հին քարի դարի ժամանակաշրջանից են։ Մ.թ.ա. I հազարամյակի 2-րդ կեսից Տրանսիլվանիայում բնակվել են գետա-դակերի թրակիական ցեղեր, որոնք մ.թ.ա. IV-II դդ. միավորվել են ցեղային միությունների մեջ։ Մ.թ.ա. III դ. Տրանսիլվանիա ներթափանցել են կելտերը։ Մ.թ.ա. I դ. ձեւավորվել է դակերի վաղ ստրկատիրական պետություն։ Մ.թ.ա. II դ. սկզբից մինչեւ 271-ը Տրանսիլվանիայի տարածքը ենթարկվել է Հռոմին, մտել հռոմեական Դակիա պրովինցիայի կազմի մեջ։III-VI դդ. Տրանսիլվանիայի տարածքով անցել են գոթերը, հոները, գեպիդները, ավարները։VI-VII դդ. Տրանսիլվանիայի տարածքում բնակություն են հաստատել սլավոնները,IX դ. վերջին առանձնացել է ռոմանականացված բնակչությունը՝ վլախները(վոլոխներ)։X դ. Տրանսիլվանիայում նստակեցության են անցել հունգարական ցեղերի մի մասը։XI-XII դդ. Տրանսիլվանիան անցել է Հունգարիայի թագավորերի, հետագայում՝ այդտեղ հաստատված հունգար-սեկենների (սեկլերներ, հունգարների ազգագրական խումբ) եւ սաքսերի տիրապետության տակ, Տրանսիլվանիայում սկսվել է ֆեոդալական ընթացքը։1241 թ.-ին Տրանսիլվանիան ենթարկվել է մոնղոլների հարձակմանը։XIIդ.-XVI դ. սկզբին Տրանսիլվանիայում իշխանությունը գտնվել է վոյեվոդների(սովորաբար՝ հունգար խոշոր հողատեր) ձեռքին։XIIIդ. կեսին առաջացել են քաղաքներ, XIV դ.՝ արհեստավորների կազմակերպություններ։XV-XVI դդ. տեղի են ունեցել հակաֆեոդալական ելույթներ։ XVII դ. եղել է Հաբսբութգների եւ Օսմանյան կայսրության պայքարի առարկա, կարեւոր դեր է խաղացել Հաբսբութգների դեմ հունգարական թագավորության պայքարում։ Ավստրո-Հունգարիայի միապետության ստեղծումից(1867 թ.) հետո Տրանսիլվանիան հունգարական թագավորության կազմի մեջ էր։ Ավստրո-Հունգարիայի տրոհումից հետո, 1918-ի նոյեմբերի 18(դեկտեմբերի 1)-ին Ալբա Յուլիայում Կայացած ժողովրդական ժողովը արտահայտվեց Տրանսիլվանիան Ռումինիայի հետ միավորելու մասին։1920 թ.-ի Տրիանոնի հաշտության պայմանագրով Տրանսիլվանիան տրվեց Ռումինիային։1940 թ.-ին Տրանսիլվանիայի մի մասը միացվեց Հունգարիային։1944 թ.-ի հոկտեմբերին սովետական բանակը եւ ռումինական զորքերը Տրանսիլվանիան ազատագրեցին ֆաշիստական զորքերից։ Փարիզի հաշտության պայմանագրով 1947 թ.-ին վերականգնվեց ռումինա-հունգարական սահմանը՝ 1938-ի հունվարի 1-ի դրությամբ։


text: Վարդան Հարությունյան. «Եթե մարդիկ ինքնաթիռի արկից չեն վախեցել, իշխանավորներից հաստատ չեն վախենա»Փետրվարի 23, 2017 14:45 Ժողովուրդն է որոշելու։ Տեղի կունենա «Օհանյան–Րաֆֆի–Օսկանյան» դաշինքի համաժողովըՓետրվարի 23, 2017 13:16 Փետրվարի 25–ին՝ ժամը 14։00–ին։ Իսրայելի վարչապետը Թուրքիային կոչ է անում նոր երկխոսություն սկսել Իսրայելի վարչապետ Բենիամին Նաթանյահուն իսրայելական «Jerusalem Post» թերթին տված հարցազրույցում անդրադարձել է թուրք-իսրայելական հարաբերությունների կարգավորմանը` ջերմ ուղերձներ հղելով Թուրքիային. «Օգտակար երկխոսություն սկսելը համապատասխանում է երկու երկրների շահերին: Թե՛ Իսրայելը, թե՛ Թուրքիան սահման ունեն Սիրիայի հետ: Ես հավատում եմ, որ երկու երկրներն էլ խաղաղություն ու կայունություն են ցանկանում Սիրիայում: Գոյություն ունեն նաեւ այլ ընդհանուր շահեր: Կարծում եմ, որ պետք է գտնել վատթարացած հարաբերությունների կարգավորման ուղին եւ սկսել նոր շահավետ երկխոսություն` մեր շահերին համապատասխան»:


Հանդիպումից հետո սկսել ենք իրար ավելի լավ հասկանալ. Լավրովը Թիլերսոնի հետ հանդիպման մասին (տեսանյութ) 11:42 - 13/ապրիլի/2017 Մոսկվան պատրաստ է վերագործարկել Սիրիայում պատահարների կանխարգելման հուշագիրը ԱՄՆ-ի եւ Ռուսաստանի միջեւ: Նման հայտարարություն է հնչել Սերգեյ Լավրովի եւ Ռեքս Թիլերսոնի հանդիպման արդյունքներն ամփոփելիս: Դա հնարավոր կլինի, եթե կողմերը հաստատեն ամերիկյան ավիացիայի եւ Ռուսաստանի ռազմատիեզերական ուժերի գործողությունների նախնական նպատակը: Խոսքը գնում է «Իսլամական պետություն» եւ «Ջեբհաթ ան-Նուսրա» ահաբեկչական խմբավորումների մասին: Ի տարբերություն փետրվարին Բոնում կայացած հանդիպմանը, երկու գերտերությունների արտգործնախարարների մոսկովյան հանդիպումը գրեթե փակ էր ԶԼՄ-ի համար: Դիվանագետները նշեցին, որ համար մեկ խնդիրը՝ վստահության վերականգնումն է: Երկկողմ հարաբերությունների հարցերով աշխատանքային խումբ կստեղծվի: Ինչ վերաբերվում է Սիրիային, Վաշինգթոնի՝ Ասադին կենդանի ու Հիտլերի հետ համեմատելու որակումներին, ԱՄՆ արտգործնախարարը խուսափում է պատասխանել: Իբր ԱՄՆ-ն սիրիական կառավարության կողմից քիմիական զենքի կիրառման 50 դեպքի տվյալներ ունի՝ առանց աղբյուրները նշելու: Թիլերսոնը հանդիպել է նաեւ ՌԴ նախագահ Վլադիմիր Պուտինին: Հանդիպումը տեւել է մոտ երկու ժամ: ԱՄՆ-ն պնդում է իր այն տեսակետը, որ Ասադը Սիրիայի քաղաքական ապագայում տեղ չունի, «աշխարհը չի ընդունի»: Հաղորդում է «Вести.ru»-ն: ՌԴ ԱԳ ղեկավար Սերգեյ Լավրովն էլ շեշտեց, որ հարցն անձանց մեջ չէ, առաջնորդներին արդեն տապալել են դրսի ուժերը՝ ոչ մի լավ բանի չի հանգեցրել, երկրների ցանկը հայտնի է: Պետք է ոչ թե աշխարհը որոշի, այլ սիրիացիները: Լավրովը նաեւ հավելեց, որ հանդիպումից հետո կողմերը սկսել են իրար ավելի լավ հասկանալ:


text: Օգոստոսի 21, տարվա 233-րդ (նահանջ տարիներին՝ 234-րդ) օրն է։ Տարվա ավարտին մնում է 132 օր։ Դեպքեր 1888՝ ամերիկացի Ուիլյամ Բերոուզն արտոնագրում է գումարումներ կատարող առաջին մեքենան 1911 - Լուվրից գողացվում է «Մոնա Լիզա» նկարը 1959 - Հավայան կղզիներն ստանում են ԱՄՆ 50-րդ նահանգի կարգավիճակ 1991 - Լատվիան հայտարարում է Խորհրդային Միությունից անկախանալու մասին Ծնունդներ 1798 - Ժյուլ Միշլե Jules Michelet ֆրանսիացի պատմաբան 1862 - Էմիլիո Սալգարի Emilio Salgari իտալացի գրող 1915 - Ռաքուել Ռաստենի Raquel Rastenny դանիացի երգչուհի 1923 - Սուրեն Սաֆարյան հայ նկարիչ 1930 - Քրիստիան Լեգրան ֆրանսիացի հայազգի երգչուհի 1933 - Ջանեթ Բեյքեր Janet Baker անգլիացի մեցցո-սոպրանո 1936 - Ուիլթ Չեմբեռլեն Wilt Chamberlain ամերիկացի բասկետբոլիստ 1951՝ Գլեն Հյուզ Glenn Hughes անգլիացի բաս կիթառահար եւ վոկալիստ 1951 - Գարեգին Բ Ոսկեհատցի, Հայ Առաքելական Եկեղեցու 132-րդ Կաթողիկոս 1999-ից։ 1967 - Սերժ Թանգյան Serj Tankian ռոք երաժիշտ, երգահան 1973 - Սերգեյ Բրին Сергей Брин ամերիկացի համակարգչային մագնատ 1984 - Ալիզե Alizée ֆրանսիացի պարուհի 1988 - Ռոբերտ Լեւանդովսկի լեհ ֆուտբոլիստ, հարձակվող Մահեր 1142 - Պետրոս Աբելյար, միջնադարի ֆրանսիացի փիլիսոփա, աստվածաբան 1723 - Դիմիտրիե Կանտեմիր, պատմաբան, արեւելագետ 1838 - Ադելբերթ ֆոն Շամիսո, բանաստեղծ եւ բնախույզ 1940 - Լեւ Տրոցկի, ռուս քաղաքական գործիչ 1943 - Հենրիկ Պոնթոպիդան, դանիացի վիպասան 1957 - Մայտ Մետսանուրկ, էստոնացի գրող եւ դրամատուրգ 1991 - Վրույր Ղազարյան, հայ խորհրդային անասնաբույժ 2001 - Դավիթ Խզմալյան, հայազգի խորհրդային էներգետիկ 2002 - Միքայիլ Աբդուլաեւ, ադրբեջանցի նկարիչ 2017 - Պերճ Զեյթունցյան, հայ արձակագիր, դրամատուրգ, թարգմանիչ Տոներ Ծանոթագրություններ


Ավստրալիայում գնացքը դուրս է ընկել ռելսերից. կան զոհեր - BlogNews.am event_note16:26 , 20 փետրվար 2020 visibility 503 commentմեկնաբանել Առնվազն երկու մարդ է զոհվել Ավստրալիայի Վիկտորիայի նահանգում գնացքի վթարի հետեւանքով: Այդ մասին փետրվարի 20-ին հայտնել է 7News հեռուստաալիքը։ Հեռուստաալիքի տվյալներով՝ Սիդնեյից Մելբուռն ընթացող գնացքը ռելսերից դուրս է եկել Մելբուռնից 45 կիլոմետր հյուսիս ընկած շրջանում: Նշվում է, որ ընդամենը գնացքում կարող է լինել մինչեւ 200 ուղեւոր, նրանցից շատերն արգելափակվել են վագոնների ներսում: Միջադեպի վայր են ժամանել արտակարգ ծառայությունների աշխատակիցներ, ինչպես նաեւ շտապ օգնության ուղղաթիռ: Ներկայում վթարի շրջանում երկաթուղային երթեւեկությունը դադարեցված է: Միջադեպի պատճառներն առայժմ հայտնի չեն, հաղորդել է ՏԱՍՍ-ը: Իտալիայում սգում են կորոնավիրուսի 11.5 հազար զոհերի հիշատակը. կարանտինը կարող է մինչեւ մայիս ձգվել (Video) 00:18 , 1 ապրիլ Շվեյցարիայում մեկ օրում կորոնավիրուսի դեպքերի թիվն ավելացել է 700-ով. РИА Новости 00:03 , 1 ապրիլ Բելգիայում կորոնավիրուսով վարակված երեխա է մահացել. РИА Новости 21:03 , 31 մարտ Ռուսաստանում կորոնավիրուսի հետեւանքով մահացածների թիվը հասել է 17-ի. RussiaToday 19:16 , 31 մարտ


text: Ֆերդինանդ Կարապետյանը մեկնարկում է ձյուդոյի Եվրոպայի առաջնությունում - Լուրեր Հայաստանից - Թերթ.am 16:23 • 16.04.21 Պորտուգալիայի մայրաքաղաք Լիսաբոնում ապրիլի 16-ին մեկնարկում է Եվրոպայի ձյուդոյի առաջնությունը: Տատամի կելնեն 45 երկրների 359 պատվիրակներ: Հայաստանի ձյուդոյի հավաքականի անդամ Ֆերդինանդ Կարապետյանը մեկնարկում է Եվրոպայի վարկանիշային առաջնությունում: «Արմենպրես»-ի հաղորդմամբ` Կարապետյանի պայքարը սկսի 1/16 եզրափակիչից եւ առաջին գոտեմարտը կանցկացնի մոլդովացի Անդրիս Կորնելի հետ: Ֆերդինանդ Կարապետյանն այժմ ունի 1 552 միավոր եւ իր քաշային կարգի (73 կգ) վարկանիշային ցանկում 38-րդն է: Նոր մրցակարգով Տոկիոյի խաղերում յուրաքանչյուր քաշային կարգում կհայտավորվի 18 մարզիկ: Մասնակիցների աշխարհագրությունը ընդլայնելու նպատակով մայրցամաքային միությունը կհատկացնի եւս 100 տեղ, որոնցից 13-ը՝ եվրոպացիներին, իսկ դրանցից երեքը՝ 73 կգ քաշայիններին: Oլիմպիական խաղեր մեկնող ձյուդոիստների վերջնական ցանկը կհրապարակվի հունիսի 30-ին:


Լրատվություն Մամլո հաղորդագրություններ Նախագահի մոտ տեղի է ունեցել խորհրդակցություն՝ հանրային ծառայության համակարգի բարեփոխումների ապահովման ուղղությամբ իրականացվող աշխատանքների վերաբերյալ 21.06.2017 Նախագահ Սերժ Սարգսյանի մոտ այսօր տեղի է ունեցել խորհրդակցություն, որի ընթացքում քննարկվել են Հանրապետության Նախագահի 2016թ. դեկտեմբերի 20-ի կարգադրությամբ ստեղծված՝ Հանրային ծառայության համակարգի բարեփոխումների ապահովման աշխատանքային խմբի գործունեության ընթացքը եւ միջանկյալ արդյունքները: Անդրադարձ է եղել հատկապես քաղաքացիական ծառայությանն առնչվող օրենքների նախագծերի նախապատրաստման վիճակին: Աշխատանքային խմբի ղեկավար փոխվարչապետ, միջազգային տնտեսական ինտեգրման եւ բարեփոխումների նախարար Վաչե Գաբրիելյանը Նախագահին ներկայացրել է մշակված նախագծերի հիմնական նորամուծությունները, այդ թվում՝ քաղաքացիական ծառայության լիազոր մարմնի կարգավիճակին, դրա կազմավորմանը եւ լիազորություններին վերաբերող հարցերը: Խորհրդակցության ընթացքում Հանրապետության Նախագահն ընդգծել է սահմանադրական փոփոխությունների կենսագործման շրջանակներում հանրային ծառայության համակարգի բարեփոխման եւ դրա արդյունավետության բարձրացման կարեւորությունը: Ներկայացված նախագծերով առաջարկվող փոփոխությունների վերաբերյալ քննարկման արդյունքում աշխատանքային խմբի ղեկավարին տրվել են մի շարք հանձնարարականներ՝ հաշվի առնելով խորհրդակցության ժամանակ ձեւավորված մոտեցումներն ու հնչած առաջարկությունները:


HTC Wildfire S - Վիքիպեդիա՝ ազատ հանրագիտարան Սենսորային, 320 x 480 px (HVGA), TFT LCD 5 մեգապիկսել, ավտոֆոկուս, լուսադիոդային լուսարձակում Android 2.3.5 HTC Sense 2.1 վահանակով եւ արգելափակման էկրանով sense 3.5-ից (առանց վիդջեթների) մինչեւ 32 ԳԲ microSD Ականջակալների խցանը 3,5մմ հզորությունը 1230 mAh 101.3 x 59.4 x 12.4 մմ MP3, AAC(AAC, AAC+, AAC-LC), AMR-NB, WAV, MIDI եւ WMA 9 HTC Wildfire S (a510), սմարթֆոն, մշակված HTC Corporation կողմից։ Ցուցադրվել է 15 փետրվար 2011 թվականին Mobile World Congress-ին, Եվրոպայում սկսվել է վաճառվել 2011 թվականի մայիսին։ Դեկտեմբերի 8 2011 թվականին թարմացվել է մինչեւ Android 2.3.5: արգելափակման էկրանը նմանվեց Sense 3.5-ին։ 2012 թվականի հունվարի 9-ին պաշտոնապես հայտնվեց հնարավորություն ապաարգելափակել բեռնիչը (bootloader), բայց երաշխիքի որոշակի կորուստով։ Հագեցված է Qualcomm 7227-1 պրոցեսորով 600 MHz +Adreno 200 վիդեոարագացուցիչով եւ աշխատում է Android 2.3.5 օպերացիոն համակարգի կառավարմամբ։ Սմարթֆոնը ունի TFT LCD դիսպլեյ չորսմատանի multitouch աջակցությամբ եւ Asahi Glass ապակով։ Նաեւ ունի 5 մեգապիկսելանոց տեսախցիկ լուսադիոդային լուսարձակիչով եւ ավտոֆոկուսով։ Կոմպլեկտի մեջ մտնում են ականջակալներ, USB-կաբել, ադապտեր USB-կաբելով մարտկոցի վերալիցքվորման համար, հիշողության քարտ 2ԳԲ 2 կարգ։ Համեմատած HTC Wildfire-ի հետ, սա ունի ավելի նոր պռոցեսոր (Qualcomm 7227 600 MHz փոխարեն Qualcomm 7225 528 MHz) եւ ավելի մեծ էկրանի թուլատվություն (QVGA, բարելավված է մինչեւ HVGA), նաեւ մեծացվել է ծավալը RAM (384Մբ-ից մինչեւ 512Մբ)։ Նաեւ Wildfire S մնացել է առանց օպտիկական թրեկբոլի: 7 Անլար մոդուլներ 8 Ծրագրային ապահովում 8.1 Օպերացիոն համակարգ Neocore - 55,1 FPS առանց ձայն, ձայնով 50.3 FPS. Quadrant՝ 715 բալլ։ Ծրագրերի տեղակայման համար նախատեսված է 150Մբ, հնարավոր է տեղափոխում MicroSD-քարտ։ Օպերացիոն հիշողությունը միջինում հասանելի է 370Մբ՝ անբեռնված ռեժիմում։ Պրոցեսոր[խմբագրել | խմբագրել կոդը] HTC Wildfire S աշխատում է Qualcomm 7227 հիման վրա 600 MHz տակտային հաճախականությամբ եւ Adreno 200 GPU վիդեոարագացուցիչով ճարտարապետությունը - ARMv6 HTC Wildfire S ունի սենսորային 3.2 դյույմանի HVGA TFT LCD էկրան։ Դիսպլեյի թույլատրվությունը կազմում է 320x480 պիկսել HTC Wildfire S Li-ion մարտկոց Սմարթֆոնը ունի հիմնական 5 մեգապիկսելանոց տեսախցիկ։ Նաեւ կա LED լուսարձակիչ, ավտոֆոկուս, դեմքի ճանաչում, եւ այլ էֆեկտներ։ Սմարթֆոնը ունի 512 Մբ օպերացիոն հիշողություն եւ 512 Մբ հիշողություն։ Նաեւ ունի մինչեւ 32 Գբ հիշողության ավելացման հնարավորություն։ Անլար մոդուլներ[խմբագրել | խմբագրել կոդը] Սարքը ունի ներկառուցված մոդուլներ անլար տվյալների փողանցման համար։ Wi-Fi ստանդարտ 802.11 b/g/nՆաեւ կարող է գործել որպես մուտքի կետ: Տվյալների փոխանցման ստանդարտներ։ GSM, 3G, GPRS, EDGE: Փոստային ծրագիր Այո Android Market Այո Ձայնային որոնում Այո Լուսանկարների որոնում Պահանջվում է բեռնում Google Maps Այո Skype Պահանջվում է բեռնում QR-կոդերի սկաներ Պահանջվում է բեռնում HTC Wildfire S սմարթֆոնում առկա է Android Gingerbread տարբերակ 2,3,5: Ինտերֆեյս[խմբագրել | խմբագրել կոդը] HTC Wildfire S մեջ բեռնված է HTC ընկերության կողմից ստեղծված ֆիրմային HTC Sense-ը 2,1 տարբերակ, HTC Sense 3.0-ի մեջից արգելափակման էկրանով։ Այս UI-ի առանձնահատկությունը համարվում է տեսքը վերեւից (անգլ.՝ helicopter view), որի օգնությամբ կարելի է տեսնել բոլոր 7 աշխատանքային էկրանները։ ↑ «HTC Wildfire S review from TechRadar UK’s expert reviews of Mobile phones»։ Արխիվացված է օրիգինալից 2011-04-23-ին։ Վերցված է 2012-12-09 Օֆիցիալ կայք Archived 2011-05-11 at the Wayback Machine. Ստացված է «https://hy.wikipedia.org/w/index.php?title=HTC_Wildfire_S&oldid=7623753» էջից HTC բջջային հեռախոսներ Այս էջը վերջին անգամ փոփոխվել է 19 Հունվարի 2021-ի ժամը 17:58-ին:


Լրատվություն Ներհանրապետական այցեր Նախագահ Սերժ Սարգսյանի աշխատանքային այցը Շիրակի մարզ 07.12.2009 - 07.12.2009 Երկրի ղեկավարը ծաղկեպսակ է դրել "Անմեղ զոհերին, բարեգութ սրտերին" հուշահամալիրում, ներկա գտնվել զոհերի հիշատակին մատուցված հոգեհանգստյան կարգին: Հանրապետության Նախագահն այնուհետեւ այցելել է Ախուրյան համայնքում կառուցվող շաքարի գործարան: Սերժ Սարգսյանը ծանոթացել է գործարանի շինարարական աշխատանքի ընթացքին եւ շաքարի ճակնդեղի մշակության նախապատրաստական միջոցառումներին: Շաքարի գործարանի շինարարությունը սկսվել է 2006թ. ամռանը, մինչ օրս կատարվել է շուրջ 92 մլն ԱՄՆ դոլարի ներդրում: Շինարարական աշխատանքը ծրագրվում է ավարտել մինչեւ 2010թ. ապրիլ, իսկ շաքարավազի թողարկումը` սկսել մայիսի կեսին: Ձեռնարկության աշխատանքի տեխնոլոգիան շուրջօրյա է եւ նախատեսված է վերամշակել ինչպես ներկրվող կիսաֆաբրիկատ հումքն, այնպես էլ տեղում աճեցված ճակնդեղը: Հանրապետությունում շաքարի արտադրությունը վերականգնելու եւ շաքարի ճակնդեղ մշակելու գործընթացը կազմակերպելու նպատակով կառավարությունը 2008թ. հունիսին հաստատել է "ՀՀ-ում ճակնդեղագործության զարգացման հայեցակարգը": Գյուղատնտեսության նախարարությունը Շիրակի եւ Լոռու մարզպետարանների հետ միասին աշխատանք է իրականացնում 2010թ. այս մարզերում շաքարի ճակնդեղի մշակությունը վերականգնելու ուղղությամբ: Նախագահ Սարգսյանը եղել է նաեւ Անիի տարածաշրջանի Իսահակյան համայնքում եւ մասնակցել Անիի, Արթիկի, Աշոցքի եւ Ամասիայի թվով 21 համայնքների գազիֆիկացման ծրագրի ավարտի ու գազամատակարարման մեկնարկի արարողությանը, որը ազդարարվել է գազի խորհրդանշական այրումով: Այս տարածքների գազիֆիկացումը Հայաստանի Հանրապետության Նախագահի նախընտրական խոստումներից է եւ իրականացվել է "Գյուղական տարածքների տնտեսական զարգացման" ծրագրի կողմից: Ծրագրով Շիրակի մարզում 2009թ. վերականգնվել կամ կառուցվել են մարզի 25 համայնքների բնական գազի մատակարարման համակարգերը: 25 համայնքներից 21-ում շինարարական աշխատանքն արդեն ավարտվել է, իսկ 4 -ում` կավարտվեն մինչեւ տարեվերջ: Իրականացված աշխատանքի շնորհիվ գազիֆիկացված 25 համայնքների շահառուների թիվը կկազմի ավելի քան 21 հազար մարդ:


text: Մայիսի 18-ին Մեդիա կենտրոնում տեղի ունեցավ քննարկում «Թավշյա հեղափոխություն. մշակութաբանական փոփոխություններ» թեմայով: Հանդիպման հյուրերն ու բանախոսներն էին մշակութային մարդաբան Աղասի Թադեւոսյանը, ազգագրագետներ Մխիթար Գաբրիելյանը եւ Գայանե Շագոյանը: Քննարկվեցին հետեւյալ թեմաները. մշակութաբանական ի՞նչ փոփոխություններ են ակնկալվում թավշյա հեղափոխությունից, ինչպե՞ս կառուցել ժողովրդին ծառայելու այլ մոդել, ինչպե՞ս պաշտոնյա-քաղաքացի հարաբերությունները պարզեցնել, ստեղծել կառավարման մարդակենտրոն քաղաքականություն, ի՞նչ փոփոխություններ են անհրաժեշտ հասարակության մեջ վարքագծային փոփոխությունների հասնելու համար։


text: 13 Oct Սեպտեմբերի 22-ից հոկտեմբերի 12-ն ընկած ժամանակհատվածում, ՀՊՄՀ ՈՒԽ Ինտելեկտուալ ակումբի նախաձեռնությամբ համալսարանի տարբեր ֆակուլտետներում տեղի ունեցան ինտելեկտուալ խաղեր, որին մասնակցում էին առաջին կուրսի ուսանողները։ Խաղերից առաջ յուրաքանչյուր ֆակուլտետում ներկայացվում էր խաղի կանոնները, որից հետո սկսվում էր բուն խաղը։ Խաղերի նպատակն էր՝ առաջին կուրսեցիներին ծանոթացնել ինտելեկտուալ ակումբի աշխատանքներին, բացատրել խաղի կանոնները եւ առաջացնել հետաքրքրություն ինտելեկտուալ խաղերի նկատմամբ։ Խաղերն անցկացվեց ուսանողների ակտիվ մասնակցությամբ, որի ընթացքում շատերը աչքի ընկան իրենց բարձր ինտելեկտուալ ունակություններով եւ ցանկություն հայտնեցին անդամակցել Ինտելեկտուալ ակումբին։ ՀՊՄՀ ՈՒԽ Ինտելեկտուալ ակումբը շնորհակալություն է հայտնում բոլոր մասնակիցներից եւ խոստանում ավելի հետաքրքրաշարժ ու գործուն ինտելեկտուալ խաղեր։


Լրատվություն Շնորհավորական Նախագահ Սերժ Սարգսյանի շնորհավորական ուղերձը Հայաստանի հրեական համայնքին՝ Ռոշ ա Շանայի առթիվ 04.09.2013 Հայաստանի հրեական համայնքի սիրելի՛ ներկայացուցիչներ, Սրտանց շնորհավորում եմ ձեզ հրեական նոր տարվա՝ Ռոշ ա Շանայի կապակցությամբ: Մեր երկու ժողովուրդների մշակութային, քաղաքակրթական եւ քաղաքական կապերն ունեն դարերի եւ հազարամյակների պատմություն: Մենք ուրախ ենք, որ դրանք ժամանակի ընթացքում հարստանում են, այդ թվում նաեւ Հայաստանում ապրող ու գործող հրեական համայնքի ջանքերով: Մենք այսօր կիսում ենք ձեր ուրախությունը եւ մեր հրեա հայրենակիցներին մաղթում տոնական տրամադրություն, նորանոր հաջողություններ ինչպես համայնքային, այնպես էլ անձնական կյանքում:


text: – Սէրը ոչ երբեք անկանէ[1]։ Պողոս Առաքյալ Բառեր կան, որ օգտագործվել ու մաշվել են անհամապատասխան տեղերում, ու դրանցով մարդու մասին խոսելը գրեթե ոչինչ չի նշանակելու։ Կարելի է գուցե գտնել այլ բառ՝ մտավորականի փոխարեն կամ նվիրյալի՝ խոսելու 97-ամյա Պարգեւ Շահբազյանի մասին, բայց այլ բառ գտնելու ճիգը նունպես տեղին չեմ գտնում հիմա։ Խոսել գեղեցկության, ճշգրտության միջից, այլ դարի ազատության։ Պարգեւ Շահբազյանը ծնվել է Պոլսում 1920-ին։ Մայրը՝ Կարինից տեղահանված տասնհինգամյա Հրանուշ Լաճիկյանն իր քառասուն հոգանոց ընտանիքից միակ վերապրողն էր։ Շահբազյանների ընտանիքն հետո տեղափոխվում է Սիրիա, ապա՝ Լիբանան։ Պարգեւ Շահբազյանն ավարտում է Հալեպի ֆրանսիական քոլեջը, նաեւ հաճախում է Բեյրութի Սեն Ժոզեֆ ֆրանսիական համալսարանի արեւելյան լեզուների հայագիտության բաժնի դասընթացներին: 1946-ին ընտանիքը հայրենադարձվում է Հայաստան եւ բնակվում Երեւանում: Պարգեւ Շահբազյանը Ֆրանսերեն է դասավանդել Երեւանի Գորկու անվան միջնակարգ դպրոցում ու հեղինակել ֆրանսերենի դասագրքերի շարք։ Նաեւ սփյուռքահայ դպրոցների համար կազմված «Հայոց լեզու» դասագրքերի ամբողջ շարքի խմբագիրն է եղել։ Վազգեն Առաջին կաթողիկոսը 1956-ին նրան հրավիրում է Մայր աթոռ, որպես Գեւորգյան հոգեւոր ճեմարանի հայոց լեզվի եւ գրականության, ինչպես նաեւ արեւմտաեվրոպական գրականության դասախոս: Մայր աթոռում երկար տարիներ վարել է նաեւ Գերագույն հոգեւոր խորհրդի ատենադպրի պաշտոնը եւ Հայոց Հայրապետին ուղեկցել արտասահման կատարած նրա բազմաթիվ ուղեւորությունների ժամանակ: Մասնակցել է Աստվածաշնչի արեւելահայերեն թարգմանության աշխատանքներին։ Ֆրանսերենից հայերեն է թարգմանել բազմաթիվ ստեղծագործություններ։ Պարգեւ Շահբազյանի կինը՝ Իննա Երիցյանը եղել է Բրյուսովի անվան պետական լեզվաբանական համալսարանում ֆրանսերենի դասախոս. նրա գործակիցն է ու խորհրդատուն, մոռացածը հիշեցնողը, հուշողը, օգնողը, այսօր էլ։ Շատ բան պիտի պատմեի, եթե փորձեի նույնությամբ, ինչպես պարոն Շահբազյանը պատմեց, վերապատմել իր կյանքի պատմությունը՝ որպես Վազգեն Վեհափառի քառասնամյա գործակցի, ուսուցչի, թարգմանչի ու վաստակը շատ նվիրյալի։ Բայց վերապատմելն էջեր կլցներ։ Ցանկացողը կարող է Գուգլում գրել Պարգեւ Շահբազյանի անունը։ Կան որոշ բաներ՝ «Ազգ» օրաթերթի անդրադարձը[2] նրա ծննդյան իննսունհինգամյակին նվիրված միջոցառմանը Ֆրանսիական դեսպանատանը, որտեղ պարգեւատրվել է Ֆրանսիայի «Ակադեմիական արմավենիներ» շքանշանով՝ ֆրանսերենից իր թարգմանությունների, ֆրանսերենը դասավանդելու ու տարածելու համար, կա Արթուր Բախտամյանի «Չակերտներ» հաղորդաշարը[3], որտեղ հյուր է պարոն Շահբազյանը, կա «40 տարի Վազգեն Վեհափառի հետ» վերնագրով web.tv-ի երեքմասանոց հաղորդումը[4], որտեղ պատմում է Վազգեն Առաջինի, Պարույր Սեւակի ու Աստվածաշնչի թարգմանության մասին եւ այլն, եւ մի հղում՝ Վահե Քաչայի «Դեւը արթնացավ» գործի թարգմանությունից։ Շատ բան չէ եղածը։ Երկարամյա բեղմնավոր կյանքի ոչ երկար ու անպաճույճ քարտեզագրում, այդքանը։ Վահան Թեքեյանի խոսքով «Ի՞նչ մնաց, կեանքեն ինծի ի՞նչ մնաց։ Ինչ որ տվի ուրիշին, տարօրինակ, այն միայն»: Ձեռքիս են Պարգեւ Շահբազյանի մի քանի թարգմանություններ. Շատոբրիան՝ «Ատալա։ Ռընե», Ժորժ Դյուհամել՝ «Սալավենի օրագիրը», Ռոմեն Ռոլան՝ «Բեթհովենի կյանքը», Ֆիլիպ Վիդըլիե՝ «Թուրքական գիշեր», սրանք պարոն Շահբազյանի՝ ինձ նվիրածներն են, բայց կան նաեւ Բոդլերի, Անրի Թրուայայի, Անդրե Ժիդի, Վահե Քաչայի եւ այլ հեղինակների երկերի ընտիր թարգմանությունները։ Ես այցելեցի Պարգեւ Շահբազյանին ու տիկին Իննային։ Քիչ եմ հանդիպել մարդկանց, որ այդքան գեղեցիկ խոսեն։ Որ այլ ժամանակի միջից կապվեն քո ժամանակին՝ այնքան հմայքով։ Որ առաջացած տարիքի միջից ժպտա պայծառ միտքը, երիտասարդությունը, առաքինությունն ու անուշությունը։ Որ առաջացած տարիքի միջից այդպես հնչի պարտքի անտրտունջ ձայնը՝ հանդեպ քսանամյա բանաստեղծը։ – Ես շտապում եմ,- ասում է,- ուզում եմ իմ պարտքը փակված տեսնել. «Ջրտուքը» ըստ արժանվույն չի ընթերցվել։ (նյութը պատրաստ էր հրապարակման երբ Ինքնագիրը ստացավ տիկին Իննայի մահվան լուրը): Սեղանին դրված էին դեղին ծաղիկներ։ Փոքր, գեղեցկություն պատմող։ Երկար փնտրեցինք, բայց չկարողացանք հիշել դրանց անունը։ Նա պատմելիք շատ ուներ, բայց տարօրինակ է, թե ինչ արագությամբ կարող է զարգանալ սերը։ Աննա Դավթյան Արյուն է եղել աշխարհում: Եղել է եղեռն ու կռիվ: Լեռնացել են ուժեր վիթխարի՝ ամեհի ելած իրար դեմ: Աշխարհից հեռու մի գյուղում, եղեգնյա մի սրինգ կտրած, Արեւ է երգել ու գարուն այս հիվանդ, հանճարեղ պատանին: Եղիշե Չարենց Միսաք Մեծարենց ՋՐՏՈՒՔ Հոյհո ̃յ, գետը կը թրջե ցայգուն քամակն արծաթված, Իր հորձքին մեջ ծեծելով անդուլ խարակն ու խութեր, Հոյհո ̃յ, առուն հորդառատ դալարին ծոցն է նետվեր Գաղջ տարփանքովն իր ջուրին` ուր արեւը կապրի դեռ: Հակուրջի մը առկախված գյուղակն անդին կ’օրորեն Անրջական հյուսվածքով խումբ մը ժայռի ըստվերներ. Վանքին բակը` կ’աղոթեն հսկա ծառեր տարորեն` Վանքին տամուկ շուքին մեջ Աստվածամարն է կայներ: Ու գյուղակին դեմ նստած, երիտասարդ ու պչրոտ, Պարտեզները` վերեն վար վազող ջուրին կըսպասեն. Ա ̃լ հափրացած խոլ գետին անարգավանդ դարպասեն, Ու լըռությունը խածնող լուտանքներեն արհավրոտ: Գիշերային ջրտուքի ժամն է. լույսին մեջ կայնած, Մըշակն անքուն կըսպասե ̃, ոտքը բոպիկ, բահն ուսին. Պարտեզներուն վրա կ’իջնե թեթեւ քողք մը միգամած, Ու ծղրիդներ` լուսնակով արբշիռ` անվերջ կը խոսին: Ու կ’երկարի լուսարծաթ ժապավենն այդ բարբառին, Ինչպես փախչող ասուպի կոթունները կաթնավետ. Ավազին վրա ջուրերու կ’իյնա շառաչը վետվետ, Խարույկները` ոսկեբաշ` ուրեք ուրեք կը վառին: Հոյհո ̃յ, առուն կը հասնի ցանկապատին քովերեն Եվ երգի քուղ մը կու գա պլլըված իր գոտիին. Սյուք մը կ’անցնի, տերեւներ ծա ̃փ կը զարկեն ցնծագին. Վարեն ջուրը կը խայտա, կը խնդա լույսն ալ վերեն: Թումբերն անդուլ կը բացվին, ջուրն անդադար կ’ոռոգե Վարդենիքը, թըթաստանն եւ ածուները բոլոր. Բահի երկու հարվածով նայիս առուն կը թեքե Օձաճապուկ ձեւերով հեղուկ իրանն իր ոլոր: Ջուրն անընդմեջ կը հոսի, ածուները կը լենան, Ու, դարձուցե ̃ք, կը կանչե ծեր մը մութին ընդմեջեն. Խիճերուն ու սիկին մեջ, բահերը` խու ̃լ կը հնչեն, Ու դարձուցե՛ք, դարձուցե՛ք, կը կոչե ձայնն անխափան: Աղջնակ մը, արիշին տակ նստած, շե ̃ր կը կանչե, Ու հոգնաբեկ մըշակին օրորի մը պես կու գա. Հողը ծըծեց ջուրերուն տարփանքն` որ դեռ կը հնչե, Եվ հիմակ` թա ̃ց` կը խոկա իր երկունքին ապագա: Կրկին կարդանք Մեծարենցի «Ջրտուք»-ը Տասնամյակներ անց ցանկանում ենք կրկին անդրադառնալ մեծատաղանդ բանաստեղծ Միսաք Մեծարենցի գրական ժառանգությանը եւ այս վերնագրի տակ շարադրել մեր հոդվածը՝ կանգ առնելով հատկապես «Ջրտուք» վերնագիրը կրող նրա զմայլելի բանաստեղծության վրա եւ այն համարել հեղինակի չափածո ստեղծագործությունների անգին գոհարներից մեկը։ Արդեն ավելի քան մեկ հարյուրամյակ է անցել այն օրից, երբ 1907 թվականին Կ.Պոլսում առաջին անգամ լույս տեսավ այս քերթվածը բանաստեղծի երկրորդ՝ «Նոր տաղեր» վերնագիրը կրող բանաստեղծությունների ժողովածուի մեջ եւ իսկույն գրավեց իր ժամանակի հայտնի հայ գրողների եւ գրականագետների ուշադրությունը։ Ոմանք այս քերթվածը դասեցին Մեծարենցի մյուս չափածո լավագույն ստեղծագործությունների շարքին, ինչպես՝ «Հյուղը», «Ձմռան պարզ գիշեր», «Կիրակմուտք», «Ի՜նչ արբեցությամբ» եւ այլ սիրված գողտրիկ բանաստեղծություններ։ Ուրիշներ, ավելի առաջ գնալով, «Ջրտուք»-ը համարեցին հեղինակի բանաստեղծությունների գլուխգործոցը՝ առանձին մասերի համաչափությամբ փայլող իր կուռ կառուցվածքով եւ գեղարվեստական խոսքի պատկերավորությամբ։ Ուրիշներ էլ ընդգծեցին բանաստեղծի սահուն եւ գեղեցիկ լեզուն, նրա հարուստ բառապաշարը, իսկ շատերն էլ կանգ առան մանավանդ բանաստեղծության մեջ գործածված նորօրինակ ինքնատիպ պատկերների առատության վրա՝ դրանք համարելով հեղինակի հարուստ երեւակայության արգասիքը, ինչպես, օրինակ՝ «Հակուրջի մը առկախած՝ գյուղակն անդին կօրորեն անրջական հյուսվածքով խումբ մը ժայռի ստվերներ» կամ՝ «Վանքին բակը կաղոթեն հսկա ծառեր տարորեն, որոնց տամուկ շուքին մեջ «Աստվածամայրն» է կայներ» (Աստվածամոր անունը կրող Բինկյան գյուղի պատմական եկեղեցին)։ Երկար տարիներ անց այս բանաստեղծությունն արժանացավ նաեւ խորհրդահայ հեղինակավոր գրականագետներից մեկի «գնահատականին», ով իր սահմանափակ եւ միակողմանի մոտեցմամբ (ինչպես դա հատուկ է նրանցից շատերին) այս բանաստեղծության մեջ տեսան միայն աշխատավոր գյուղացու՝ աշխույժ ջրվորի կերպարը։ Ուրիշներ էլ (բացի մեկ-երկու գրչակներից (Փայլակ, Ենովք, Արմեն) իրենց ճղճիմ քննադատական հոդվածներով փորձեցին դատափետել բանաստեղծին՝ ուրանալով նրա վավերական տաղանդը։ Վերեւում մեր հիշատակած գնահատական այս գեղեցիկ խոսքերն անշուշտ միանգամայն տեղին են եւ արդար, բայց ինքնին չեն արտահայտում այն բուն գնահատականը, որին արժանի է այս բանաստեղծությունը։ Հեղինակը կարողացել է (ինչքան էլ դա անհավատալի թվա քսանամյա մի երիտասարդ բանաստեղծի համար) «Ջրտուք»-ի պարզ գործողությանն առնչվող իրարահաջորդ գեղեցիկ պատկերներով արտահայտել այս բանաստեղծության բուն գնահատականը, բանաստեղծություն, որի խոր իմաստը առաջին հայացքից գուցե ընկալելի չէ միջին մակարդակի ընթերցողի համար։ Դա բնության երկու հզոր տարրերի՝ ջրի եւ հողի միջոցով տեղի ունեցող տիեզերական արգասավորության մեծ խորհուրդն է։ Բանաստեղծության հենց առաջին տողերից հեղինակի արձակած «հոյհո՜յ» պոռթկուն, ուրախ բացականչությունը նրա հիացման, զմայլանքի վկայությունն է՝ ի դեմս այդ խորհրդի։ «Հոյհո՜յ, առուն հորդառատ դալարին ծոցն է նետվեր գաղջ տարփանքով իր ջուրին, ուր արեւը կապրի դեռ»։ Քերթվածում ջրի այդ «գաղջ տարփանքով» են արգասավորվում բնության մեծ եւ փոքր բոլոր տարրերը՝ «վարդենիքը, թթաստանն ու ածուները բոլոր», այդ գաղջ ջրի հեղուկ իրանը օձաճամուկ ձեւերով թեքվում եւ հասնում է «հյուղակին դեմ նստած երիտասարդ ու պչրոտ պարտեզներին», որոնք այլեւս հափրացած խարակների եւ խութերի վրա փշրվող «խոլ գետին անարգավանդ դարպասեն»՝ տարփատենչ կարոտով անհամբեր սպասում են «վերեն վար վազող գաղջ ջրի» հոսանքին՝ պտղավորվելու համար։ «Ջրտուք»-ի այս գործողությունը բանաստեղծության մեջ թեեւ տեղի է ունենում գեշարամտին, սակայն հեղինակը ցանկացել է այն ներկայացնել մեզ շքեղ հրավառության մեջ, որպես լուսեղեն մի տոնահանդես, որին իրենց մասնակցությունն են բերում ճռճռան ծղրիդները, որոնք, «լուսնակով արբշիռ, անվերջ կխոսին», ծառերի տերեւները, որոնք «ծափ կզարնեն ցնծագին», «ոսկեբաշ խարույկները», որոնք «ուրեք-ուրեք կվառին», «վարեն ջուրը կխայտա, կխնդա լույսն ալ վերեն»։ Ինչպես երեւում է, այս բանաստեղծության մեջ ամեն ինչ վկայում է մեծատաղանդ բանաստեղծի հանճարեղ երեւակայության եւ գեղագիտական բարձր ճաշակի մասին։ Տպավորիչ է մանավանդ բանաստեղծության ավարտը. «Աղջնակ մը, արիշին տակ նստած, շե՜ր կկանչե»։ Նրա երգը, որպես քաղցր օրոր, տարածվում է արգասավորված բոլոր տարրերի վրա, որոնք խաղաղ ննջում են, որովհետեւ հողը արդեն ծծել է «ջուրերուն տարփանքը, որ դեռ կհնչե», եւ հիմա, թաց, «կխոկա իր երկունքին ապագա», իր հրաշալի ծննդագործությանը, որ չի ուշանալու։ Այս խոսքերով էլ փակելով մեր հակիրճ հոդվածը հանճարեղ երեւակայության արդյունք հանդիսացող սույն բանաստեղծության մասին՝ չհապաղենք նշել, որ նման չափածո ստեղծագործություններ շատ քիչ են ոչ միայն հայ դասական քնարերգության, այլ (թող թույլ տրվի մեզ անվարան ասել) նաեւ համաշխարհային քնարերգության մեջ։ [1] Պարգեւ Շահբազյանը պատմում է, որ Պողոս Առաքյալի Թղթերից այս տողը Վազգեն Վեհափառը քաջագիտությամբ ընտրել է, որն այժմ փորագրված է նրա տապանաքարին։


text: 20.30 «Հաց բերողի» հիշատակին կազմակերպած բողոքի երթի մասնակիցները գիշերը անցկացնելու են Ազատության հրապարակում։ Նրանք հայտարարեցին նստացույց եւ քաղաքացիներին կոչ արեցին մարտի 17-ին, ժամը 18.00-ին միանալ իրենց Ազատության հրապարակում։ Այժմ ցույցի մասնակիցների թիվը չի գերազանցում 100-ը։ Ցուցարարները պահանջում են հեռանալ արդարադատության եւ առողջապահության ներկայիս նախարներին, ինչպես նաեւ հանրապետության նախագահ Սերժ Սարգսայնին, մեցադրելով վերջինիս Հաց բերող Արթուր Սարգսյանի մահման մեջ։ Հիշեցնենք, որ ծանր վիրահատությունից հետո Արմենիա» բժշկական կենտրոնում այսօր մահացել է «Հաց բերող» Արթուր Սարգսյանը, ով մեղադրվում էր «Սասնա ծռեր» խմբին օժանդակելու մեջ։ 19.50 «Հաց բերող» անունը ստացած Արթուր Սարգսյանի հիշատակին նվիրված բողոքի երթի մասնակիցները վերադառնալով Ազատության հրապարակ, հայտարարեցին, որ նստացույց են սկսում։ 19.30 Այս պահին ցուցարարները գլխավոր դատախազության շենքի մոտ են։ Ոստիկանները պատ կազմած թույլ չեն տալիս նրանց մոտենալ շենքին։ «Սերժի ռեժիմին ծառայող յուրաքանչյուր կառույց համարվում է հանցագործ», – հայտարարեց «Արժեքների հեղափոխության» գործով դատապարտված Շանթ Հարությանի որդին՝ Շահեն Հարությունյանը եւ կոչ արեց ցուցարարներին շարժվել արդարադատության նախարարություն։ Ոստիկանները, սակայն, փակել են ճանապարը՝ թույլ չտալով նրանց շարունակել ճանապարհը։ «Մի չխոչընդոտեք երթին։ Մեր կռիվը ձեր դեմ չէ», – հայտարարում են երթի մասնակիցները։ Երեւանի փոխոստիկանապետ Վալերի Օսիպյանն էլ կոչ է անում ցուցարարներին՝ զերծ մնալ բախումներ հրահրելուց։ Իդեպ ցուցարարները սեւ ժապավենով հաց էին բերել իրենց հետ՝ ի նշան բողոքի, մեղադրելով հենց այս նախարարությանը՝ Սարգսյանի մահվան մեջ։ 19.12 «Մեր կռիվը ձեր դեմ չի, նենց չանեք, որ ձեր դեմ լինի»,-բարձրախոսով ոստիկններին դիմեց Շահեն Հարությունյանը՝ շարունակելով. «Խի՞ եք բերման ենթարկում, ձեր քաղաքացուն խփում, հայհոյում: Մենք ոստիկանությանը մի բառ ասե՞լ ենք»: ................. Մաշտոցի պողոտայում ոստիկանները թույլ չեն տալիս «Հաց բերող» Արթուր Սարգսյանի հիշատակին նվիրված երթի մասնակիցներին առաք շարժվել: Հավաքված քաղաքացիները վանկարկում են՝ «Արթուր, Արթուր», «Հաց բերողին սպանել են» : Ոստիկանները հորդորեցին քաղաքցիներին՝ բացել ճանապարհը: Ի վերջո, նրանք պատ կազմեցին քաղաքացիների շուրջ եւ չեն թողնում նրանց առաջ շարժվել: Քիչ առաջ բախում տեղի ունեցավ մի ոստիկանի եւ Վաղինակ Շուշանյանի միջեւ:


text: Հուլիսի 19, տարվա 200-րդ (նահանջ տարիներին՝ 201-րդ) օրն է։ Տարվա ավարտին մնում է 165 օր։ Դեպքեր 1900՝ բացվեց Փարիզի մետրոյի առաջին գիծը 1926՝ Եկատերինոսլավ քաղաքն ստանում է Դնեպրոպետրովսկ Днiпропетровськ անունը 1949 - Լաոսն անկախություն է ստանում Ֆրանսիայից 1952 - Հելսինկիում բացվեցին XV օլիմպիական խաղերը Ծնունդներ 1819 - Գոտֆրիդ Կելլեր շվեյցարացի բանաստեղծ 1834 - Էդգար Դեգա ֆրանսիացի նկարիչ 1893 - Վլադիմիր Մայակովսկի ռուս պոետ 1896 - Արչիբալդ Ջոզեֆ Քրոնին շոտլանդացի ֆիզիկոս եւ գրող 1898 - Հերբերտ Մարկուզե գերմանա-ամերիկացի սոցիոլոգ եւ փիլիսոփա 1934 - Սիպիլ, գրող, մանկավարժ 1938 - Վախթանգ Կիկաբիձե վրաց դերասան 1944 - Հաղթանակ Շահումյան, նկարիչ 1947 - Բրայան Մեյ բրիտանացի երգիչ, երգահան, կիթառահար, պրոդյուսեր եւ աստղաֆիզիկոս (Քուին) 1960 - Ատոմ Էգոյան կանադահայ ռեժիսոր 1972 - Էբբե Սանդ դանիացի ֆուտբոլիստ 1982 - Ջարեդ Պադալեկի ամերիկացի դերասան 1984 - Ադամ Մորիսոն, ամերիկացի նախկին բասկետբոլիստ 1989 - Մասիս Ալեքսանյան, Արցախյան ազատամարտի մասնակից Մահեր 1374՝ Ֆրանչեսկո Պետրարկա 1908 - Եղիա Տեմիրճիպաշյան արեւմտահայ գրող, փիլիսոփա 1956 - Պաուլ Ռորբախ Ռուբեն գերմանացի քաղաքական եւ հասարակական գործիչ 1984 - Ֆաինա Ռանեւսկայա,ԽՍՀՄ դերասանուհի 1993 - Էյմար Կլոս Elmar Klos չեխ ռեժիսոր 2010 - Ռաֆայել Նահապետյան, գրող 2011 - Կարեն Խաչատրյան Карэн Хачатурян ռուսաստանցի հայազգի կոմպոզիտոր 2013 - Միխայիլ Գորշենյով Михаил Горшенев ռուս րոք-երաժիշտ Տոներ Անկախության օր՝ Լաոս Ծանոթագրություններ


text: Դեպքեր Փետրվար 16 - Առաջին աշխարհամարտում ռուսական զորքերը գրավեցին Հյուսիս-արեւելյան Թուրքիայի Էրզրում քաղաքը Վերդենի ճակատամարտը Ծնունդներ Հունվարի 1 - Բաղդասար Արզումանյան, ճարտարապետ, ՀՀ վաստակավոր ճարտարապետ Հակոբ Մանուկյան, ավիացիայի մայոր Մարտի 4 - Հանս Յուրգեն Այզենկ, անգլիացի գիտնական-հոգեբան, հոգեբանության կենսաբանական ուղղության մեջ առաջնորդներից մեկը (մահ. 1997) Հոկտեմբերի 7 - Ուոլտ Ուիթմեն Ռոստոու, ամերիկացի տնտեսագետ եւ սոցիոլոգ (վ. 2003) Նոյեմբեր 20 - Սերո Խանզադյան, հայ գրող (վ. 1998) Դեկտեմբերի 15 - Վիգեն Խեչումյան, հայ արձակագիր (վ. 1975) Մահեր Հունվարի 21 - Հրանտ Հայրամե, հայ բժիշկ Ալեքսանդր Վոեյկով, ռուս աշխարհագրագետ եւ կլիմայագետ, Ռուսաստանում կլիմայագիտության հիմնադիր Սեպտեմբեր 11 - Սուրեն Սպանդարյան, հայ հասարակական-քաղաքական գործիչ, լրագրող, գրաքննադատ (ծ. 1882) Դեկտեմբերի 30 - Լեոպոլդ Սուլերժիցկի, ռուս ռեժիսոր, հասարակական եւ թատերական գործիչ, գրականագետ 1916 Տարեթվեր


Տեսանյութ. Ռուսական հեռուստաալիքը Քոչարյանին անվանել է քաղբանտարկյալ.ինչի՞ համար են դատում Քոչարյանին » Հայացք լրատվական վերլուծական կենտրոն 16 փետ 2019 12:34 Տեսանյութ. Ռուսական հեռուստաալիքը Քոչարյանին անվանել է քաղբանտարկյալ.ինչի՞ համար են դատում Քոչարյանին Ռուսական РЕН ТВ հեռուստաընկերությունն անդրադարձել է ՀՀ Երկրորդ նախագահ Ռոբերտ Քոչարյանի դեմ քրեական գործ հարուցելու փաստին, ըստ որի նա մեղադրում է 2008 թ. սահմանադրական կարգը տապալելու մեջ: Ռուսական հեռուստաալիքը Ռոբերտ Քոչարյանին անվանել է քաղաքական բանտարկյալ: Տեսանյութ. Ինչի համար են դատում Ռոբերտ Քոչարյանին. Ռուսական մամուլի անդրադարձը ՀՀ գլխավոր դատախազությունը Քոչարյանին ձերբակալելու նոր փորձ է ձեռնարկել. НТВ-ի անդրադարձը Խուզարկություն՝Ռոբերտ Քոչարյանին պատկանող առանաձնատանը եւ գրասենյակում Արման Թաթոյանն այցելել է Հայաստանի երկրորդ նախագահ Ռոբերտ Քոչարյանին.Քոչարյանի կողմից չեն ներկայացվել դժգոհություններ ԱՄՆ Պետքարտուղարության ներկայացուցիչը մեկնաբանել է Ռոբերտ Քոչարյանին առաջադրված սահմանադրական կարգը տապալելու մեղադրանքը «Ժամանակ».Իրավապահները Ռոբերտ Քոչարյանին հանկարծակիի են բերել Ռուսական մամուլը Քոչարյանին առաջադրված մեղադրանքին զերծ է մնացել մեկնաբանություններից եւ եզրահանգումներից Քանի՞ տարվա ազատազրկում է սպասվում Ռոբերտ Քոչարյանին՝ մեղքն ապացուցվելու դեպքում


text: Հայաստանի նախագահի հանձնարարությամբ, Հայաստանի եւ Ռուսաստանի պաշտպանության նախարարությունների միջեւ ձեռք բերված պայմանավորվածության համաձայն, այսօր Սիրիա է առաքվել հակամարտությունից տուժած բնակիչների համար նախատեսված մարդասիրական օգնության՝ այս շաբաթ արդեն երկրորդ խմբաքանակը: Այս մասին հաղորդում է ՊՆ լրատվական ծառայությունը: Երեկ Սիրիա էր ուղարկվել շուրջ 18 տոննա բեռ՝ հիմնականում հագուստ եւ սննդամթերք: Մարդասիրական օգնությունը տեղափոխող ինքնաթիռը հունիսի 7-ի երեկոյան վայրէջք է կատարել Սիրիայի Արաբական Հանրապետության Լաթաքիա քաղաքում տեղակայված ՌԴ ռազմաբազայում, որից անմիջապես հետո իրականացվել է բեռանաթափման եւ բաշխման գործընթացի կազմակերպումը: Սա Սիրիային ցուցաբերվող մարդասիրական օգնության արդեն երրորդ փուլն է։ Առաջին ինքնաթիռը Երեւանից Լաթաքիա էր մեկնել այս տարվա փետրվարին։


text: Հունգարերեն (magyar nyelv ), ուգրո-ֆիննական լեզուների ընտանիքի անդամ։ Հունգարերեն խոսում է աշխարհում 14.5 միլիոն մարդ։ Տարածվածություն 2011 թվականի գնահատականներով՝ Հունգարիայում հունգարերեն խոսում է 9 896 333 մարդ (բնակչության 99.6%-ը)։ 2.2 միլիոն խոսող կան այն տարածքներում, որոնք եղել են Հունգարական թագավորության մաս։ Դրանցից ամենամեծ խումբն ապրում է ներկայիս Ռումինիայի արեւմտյան կեսում գտնվող Տրանսիլվանիայում, որտեղ ապրում է մոտավորապես 1.25 միլիոն հունգարացի։ Կան նաեւ խոշոր հունգարական համայնքներ Սլովակիայում, Սերբիայում (Վոյվոդինա) եւ Ուկրաինայում (Կարպատներ)։ Միացյալ Նահանգներում հունգարերեն խոսողների համայնքը հաշվվում է 100.000 մարդ։ Կարգավիճակ Հունգարերենը պաշտոնական լեզու է Հունգարիայում, շրջանային լեզու Սլովենիայում, Վոյեվոդինայում։ Ըստ աշխարհի լեզուների դասակարգման հունգարերենը 66-րդն է։ Տես նաեւ Պաշտոնական լեզու Լեզվաընտանիքների ցանկ Ծանոթագրություններ Արտաքին հղումներ GeoNames Ethnologue Ուրալական լեզուներ Ֆիննաուգրական լեզուներ Հունգարերեն Հունգարիայի լեզուներ


text: Դեպքեր Սեպտեմբեր 1 - Երկրորդ համաշխարհային պատերազմ Ծնունդներ Հունվար 1 - Միշել Մերսյե, Ֆրանսիական դերասանուհի Հունվարի 1 - Յուրի Մկրտումյան, հայ ազգագրագետ, դիվանագետ, արտակարգ եւ լիազոր դեսպան Հունվարի 8 - Կարոլինա Հերերա, վենեսուելացի-ամերիկացի դիզայներ Հունվար 27 - Տիգրան Մանսուրյան, կոմպոզիտոր Փետրվարի 6 - Սիմոն Աչիկգյոզյան, ինժեներ-երկրաբան, Արցախյան պատերազմի ազատամարտիկ, «Արաբո» ջոկատի հրամանատար Ապրիլի 13 - Շեյմաս Հինի, իռլանդացի բանաստեղծ, արձակագիր, թարգմանիչ, Նոբելյան մրցանակի դափնեկիր Մայիսի 5 - Ռուբեն Հովսեփյան, հայ գրող Հունիսի 12 - Գեւորգ Քիլիմջյան, արդի հայ պատմաբան Հուլիսի 3 - Անջելո Սորմանի, իտալացի ֆուտբոլիստ, հարձակվող եւ գլխավոր մարզիչ Օգոստոսի 16 - Անդրաշ Բալցո, հունգարացի հնգամարտիկ, օլիմպիական խաղերի եռակի (1960, 1968, 1972), աշխարհի տասնակի չեմպիոն Սեպտեմբերի 25 - Արթուր Չիլինգարով, հայազգի մեծանուն բեւեռախույզ, գիտնական, հասարակական-քաղաքական գործիչ Հոկտեմբերի 16 - Ամանսիո, իսպանացի ֆուտբոլիստ, հարձակվող Հոկտեմբերի 27 - Ժան Ջորկաեֆ, ֆրանսիացի ֆուտբոլիստ եւ ֆուտբոլային մարզիչ։ Նոյեմբերի 11 - Բեսիկ Խարանաուլի, վրացի բանաստեղծ։ Նոյեմբերի 16- Ռոբերտ Ամիրխանյան, հայ կոմպոզիտոր Դեկտեմբերի 11 - Գրետա Գալստյան, հայ դերասանուհի։ ՀԽՍՀ վաստակավոր արտիստ (1983) Ալեքսանդր Թոփչյան - գրող, գրականագետ, դրամատուրգ, արձակագիր Մահեր Մարտի 21 - Էվալդ Աավ, էստոնացի կոմպոզիտոր, խմբավար (ծ. 1900): Ապրիլի 20 - Ուիլյամ Միտչել Ռամզի, շոտլանդացի հնագետ, պատմաբան, հայագետ (ծն. 1851)։ Ապրիլի 21 - Իվան Գուբկին, ռուս խորհրդային երկրաբան, խորհրդային նավթային երկրաբանության հիմնադիր, ԽՍՀՄ ԳԱ ակադեմիկոս։ Սեպտեմբերի 18 - Էմին Տեր-Գրիգորյան, հայ դրամատուրգ, մշակութային գործիչ Հոկտեմբերի 25 - Ֆրանց Յուլի Լեվինսոն-Լեսինգ, երկրաբան եւ պետրոգրաֆ Դեկտեմբերի 18 - Գրիգոր Սյունի, հայ կոմպոզիտոր եւ խմբավար Գեորգի Սոկոլովսկի, պրոֆեսիոնալ հեղափոխական մանկավարժ, Երեւանի բոլշեւիկյան կազմակերպության հիմնադիր անդամներից Անդրեյ Մանդելշտամ, ռուս դիվանագետ 1939 Տարեթվեր


Documents Decrees of the President of RA Շ. Ա. ՄԱՐԳԱՐՅԱՆԻՆ ԱՆԱՆԻԱ ՇԻՐԱԿԱՑՈՒ ՄԵԴԱԼՈՎ ՊԱՐԳԵՎԱՏՐԵԼՈՒ ՄԱՍԻՆ Ղեկավարվելով 2005 թվականի փոփոխություններով Հայաստանի Հանրապետության Սահմանադրության 55-րդ հոդվածի 16-րդ կետով եւ հիմք ընդունելով «Հայաստանի Հանրապետության պետական պարգեւների եւ պատվավոր կոչումների մասին» Հայաստանի Հանրապետության օրենքը՝ ո ր ո շ ու մ ե մ. Հայաստանի Հանրապետության Անկախության տոնի առթիվ, երկարամյա բարեխիղճ եւ արդյունավետ աշխատանքի համար Երեւանի պետական համալսարանի ամբիոնի վարիչ, քիմիական գիտությունների դոկտոր, պրոֆեսոր Շիրազ Ալեքսանդրի ՄԱՐԳԱՐՅԱՆԻՆ պարգեւատրել Անանիա Շիրակացու մեդալով: ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՆԱԽԱԳԱՀ Ս.ՍԱՐԳՍՅԱՆ 2017թ. Սեպտեմբերի 6 Երեւան ՆՀ-643-Ա


text: Երեւանում մի շարք տեղական տուրքերի դրույքաչափեր բարձրացվեցին (տեսանյութ) - Լուրեր Հայաստանից - Թերթ.am Երեւանում մի շարք տեղական տուրքերի դրույքաչափեր բարձրացվեցին (տեսանյութ) 12:21 • 25.12.18 Երեւանի ավագանին ընդունեց Երեւան համայնքում տեղական տուրքերի 2019 թ. դրույքաչափերը սահմանելու նախագիծը, որով նախատեսվում է մի շարք տուրքեր բարձրացնել: 2019 թ. տուրքերի նախագիծն ընդունվեց բավականին թեժ մթնոլորտում։ Նախագծին դեմ էին արտահայտվում ԲՀԿ եւ «Լույս» խմբակցությունների ավագանու անդամները։ Նրանք դեմ քվեարկեցին տուրքերի բարձրացման նախագծին, սակայն «Իմ քայլը» դաշինքի 51 անդամները, կողմ քվեարկելով, կարողացան ընդունել փոփոխությունները։ Մասնավորապես, 2019 թվականին ոչ հիմնական շենքերի եւ շինությունների շինարարության թույլտվության համար տեղական տուրքը մինչեւ 20 քմ դեպքում բարձրացվել է 6000 ՀՀ դրամով կամ 40 տոկոսով, իսկ 20 եւ ավել քմ-ի դեպքում՝ 10000 ՀՀ դրամ կամ 40 տոկոսով: 2018 թ. դրույքաչափերն են համապատասխանաբար 15000 եւ 25000 դրամ։ Հեղուկ վառելիքի, սեղմված բնական կամ հեղուկացված նավթային գազերի վաճառքի թույլտվության համար տեղական տուրքն ավելանալու է 250000 ՀՀ դրամով կամ 71.43 տոկոսով՝ 350000 դրամից դառնալով 600000 հազար դրամ։ Անկախ նրանից, թե տնտեսավարողները մեկ կամ մի քանի վառելիքի տեսակի մանրածախ վաճառք են իրականացնում, նրանք պարտադրված են վճարելու միեւնույն՝ 600000 ՀՀ դրամի չափով տեղական տուրքը: Երեւանի վարչական տարածքում առեւտրի, հանրային uննդի, զվարճանքի, շահումով խաղերի եւ վիճակախաղերի կազմակերպման օբյեկտներին, խաղատներին եւ բաղնիքներին (սաունաներին) ժամը 24.00-ից հետո աշխատելու թույլտվության համար տեղական տուրքերը եւս կբարձրացվեն։ Մասնավորապես, առեւտրային օբյեկտների համար տուրքի աճը կլինի 32500 դրամով կամ 37 տոկոսով, հանրային սննդի եւ զվարճանքի համար՝ 75 հազար դրամով կամ 48 տոկոսով, բաղնիքների համար՝ 525000 դրամով կամ 60 տոկոսով եւ այլն։ Սահմանվել են նաեւ առաջին անգամ կիրառվող բարձր տեղական տուրքեր։ Օրինակ՝ տեխնիկական եւ հատուկ նշանակության հրավառության իրականացնելու թույլտվության համար տնտեսավարողը 300 հազար դրամ պետք է վճարի օրացուցային տարվա համար։ Քաղաքապետ Հայկ Մարությանի համոզմամբ՝ փոփոխություններից խոշոր բիզնեսի մոտ ընդհանրապես ոչինչ չի զգացվելու, իսկ փոքրերի համար փոփոխությունը զգացվելու է շատ չնչին։


Պատերազմ է, որը մենք չենք սկսել, բայց որը պիտի հաղթենք. այլընտրանք պարզապես չկա. Բաբկեն Թունյան - Shabat.am Պատերազմ է, որը մենք չենք սկսել, բայց որը պիտի հաղթենք. այլընտրանք պարզապես չկա. Բաբկեն Թունյան 10 Հոկտեմբեր, 2020 20:21 «Ադրբեջանը խախտեց հրադադարը դրա հաստատումից ընդամենը 5 րոպե անց։ Հայաստանում եւ Արցախում որեւէ մեկը հավատո՞ւմ էր, որ սրանք իրենց խոսքի տերը կլինեն։ ՈՉ։ Հայկական զինուժը իր զգոնությունը թուլացնելու է՞ր այսօր ժամը 12:00-ից հետո։ Իհարկե, ՈՉ։ Ռուսաստանը եւ այլ գերտերությունները հստակ տեղեկատվություն ունե՞ն՝ ով է խախտել հրադադարը։ ԱՅՈ։ Սա Ադրբեջանի եւ իր ավագ եղբոր կողմից արհամարհական վերաբերմո՞ւնք է Ռուսաստանի եւ մյուսների նկատմամբ։ ԱՅՈ։ Թե ինչ կանեն այս պետությունները, իրենց որոշելիքն է։ Մեր անելիքը հստակ է՝ շարունակել հակաահաբեկչական պատերազմը եւ այնպես ծնկի բերել թշնամուն, որ հրադադար աղերսեն։ Կարո՞ղ ենք։ ԱՆԿԱՍԿԱԾ։ Դրա համար սառնասիրտ, առանց չափից դուրս ոգեւորվելու կամ վհատվելու, առանց հոգնելու, խելացի, մտածված, միասնաբար, ամեն մեկս մեր կարողացածի չափով, պիտի պայքարենք։ Լույսի պես տղերք են զոհվել ու զոհվում, գիտեմ՝ ծանր է։ Գիտեմ, էդ տղերքի ծնողներին էսպիսի գրառումներով չես մխիթարի։ Ամեն հոգեհանգստի մասնակցելուց հետո, անկախ ինձնից, իրենց աչքերով եմ նայում էս սոցցանցային աժիոտաժին... Բայց ունենք, ինչ ունենք։ Պատերազմ է, որը մենք չենք սկսել, բայց որը պիտի հաղթենք՝ առաջին հերթին հանուն հենց էդ տղերքի։ Այլընտրանք պարզապես չկա։ Մեկը կռվելով, մյուսը գումարով, երրորդը՝ իր կապերով, չորրորդը՝ իր գիտելիքներով ու փորձով, հինգերորդը՝ իր ծառայություններով... Միասին, իրար մեջքի կանգնած՝


text: Նայրոբի (), քաղաք հասարակածի մոտակայքում, Քենիայի մայրաքաղաք, Արեւելյան Աֆրիկայի խոշորագույն քաղաքը։ Բնակչությունը՝ , սակայն իրականում բնակչությունն ավելին է, քան ներկայացված թիվը քաղաքի ետնավայրերի պատճառով, որտեղ բնակչության գնահատումը ծայրաստիճան բարդ է։ Պատմություն Նախկինում ժամանակակից քաղաքի վայրում գտնվում էին անմարդաբնակ ճահիճներ։ 1899 թվականին այստեղ կառուցվել է Ուգանդայի երկաթուղային գիծը մատակարարող կայարան, որն էլ շուտով դարձել է երկաթուղային գծի շտաբ կայանը։ Քաղաքն իր անվանումը ստացել է Ewaso Nyirobi (Էվասո Նայրոբի) ջրամբարի անունից, որը մասայերեն լեզվից թարգմանաբար նշանակում է «զով ջուր»։ 1990 թվականին քաղաքում այտուցային ժանտախտի համաճարակ է սկսվել, ինչի հետեւանքով քաղաքը ամբողջությամբ վերակառուցվել է, քանի որ հին քաղաքը ստիպված էին ամբողջությամբ այրել։ Աշխարհագրություն Քաղաքի աշխարհագրական դիրքն է՝ եւ զբաղեցնում է 696 կմ2 տարածք։ Նայրոբին գտնվում է Կամպալա եւ Մոմբասա քաղաքների միջեւ։ Քանի որ քաղաքը գտնվում է Արեւելա-Աֆրիկյան ռիֆտային հովտից ոչ հեռու, այստեղ շատ հաճախ տեղի են ունենում երկրաշարժեր եւ ստորգետնյա ցնցումներ։ Նայրոբիի մոտակայքում գտնվող ամենաբարձր կետը քաղաքից արեւմուտք գտնվող Նգոնգ բլուրներն են։ Քաղաքից հյուսիս գտնվում է Քենիա լեռը, իսկ հարավ-արեւելքում՝ Կիլիմանջարո լեռը։ Երկու լեռներն էլ պարզ եղանակին հնարավոր է տեսնել Նայրոբի քաղաքից։ Նայրոբի գետը եւ դրա վտակները անցնում են Նայրոբիի տարածքով։ Քաղաքի հյուսիսում գտնվում է Կարուրա անտառը, որի համար պայքարում էր Նոբելյան մրցանակի դափնեկիր Վանգարի Մաատային (Wangari Maathai), երբ պլանավորվում էր շենքերով եւ այլ ենթակառուցվածքներով կառուցապատել անտառի տարածքը։ Կլիմա Ծովի մակարդակից ավելի քան 1600 մետր բարձրության շնորհիվ Նայրոբին ունի բարեխառն կլիմա՝ ջերմաստիճանն երբեմն է բարձրանում 25 °C-ից եւ բավականին հավասարաչափ է տարվա ընթացքում։ Ամենացուրտ ամիսը հուլիսն է, ամենատաքը՝ մարտը։ Գոյություն ունի 2 խոնավ սեզոն՝ ապրիլից մայիս եւ նոյեմբերից դեկտեմբեր, եւ մեկ չոր՝ հուլիսից օգոստոս։ Հունիսին եւ հուլիսին ջերմաստիճանը գիշերը կարող է լինել 10 °C-ից ցածր։ Պատմության ընթացքում գրանցված ամենացածր ջերմաստիճանը կազմել է +5 °C: Ամենաարեւոտ եւ տաք տարվա եղանակը հունվարից մարտ ընկած ժամանահատվածն է։ Այդ ժամանակ օդի ջերմաստիճանը առավելագույնն է եւ կազմում է +24 °C: Քույր-քաղաքներ Դենվեր, ԱՄՆ — 1975 թվականից. Ռոլի, ԱՄՆ. Ռիո դե Ժանեյրո, Բրազիլիա Կունմին, Չինաստան Պինսյան, Չինաստան — 2013 թվականից Կոլոնիա Տովար, Վենեսուելա Ծանոթագրություններ Աֆրիկայի քաղաքներ Մայրաքաղաքներ Քենիայի քաղաքներ 1899 թվականին հիմնադրված բնակավայրեր


S&P 500 ցուցիչը ռեկորդ է գրանցել բյուջետային համաձայնության լուրերի ֆոնին | ArmBanks.am S&P 500 ցուցիչը ռեկորդ է գրանցել բյուջետային համաձայնության լուրերի ֆոնին ԵՐԵՎԱՆ, 18 հոկտեմբերի. /ԱՌԿԱ/. ԱՄՆ բորսայական ցուցիչները հինգշաբթի առավելապես աճել են, S&P 500 ցուցիչը հաղթահարել է պատմական առավելագույնը բյուջետային համաձայնության եւ կորպորատիվ ուժեղ հաշվետվությունների լուրերի ֆոնին, վկայում են բորսաների տվյալները, հայտնում է ՌԻԱ Նովոստին։ Dow Jones արդյունաբերական ցուցիչը նվազել է 0.01 տոկոսով` մինչեւ 15371,65 կետը։ Բարձրտեխնոլոգիական NASDAQ–ն ավելացել է 0.62 տոկոսով` կազմելով 3863,15 կետ։ S&P 500 լայն շուկայի ցուցիչն օրն ավարտել է 0.67-տոկոսանոց աճով եւ հասել է 1733.15 կետի` այսպիսով նոր ռեկորդ սահմանելով։ ԱՄՆ նախագահ Բարաք Օբաման ստորագրել է պետհաստատությունների ֆինանսավորման ժամանակավոր վերականգնում եւ պետպարտքի շեմի բարձրացում` դեֆոլտը կանխելու համար։ Օրինագիծը նախատեսում է պետհաստատությունների ֆինանսավորում մինչեւ 2014 թվականի հունվարի 14–ը եւ փոխառության շեմի ընդլայնում մինչեւ փետրվարի 7–ը։ Բյուջեի վերաբերյալ փոխզիջման հասնելուց հետո ներդրողներն ի վերջո կենտրոնացել են կորպորատիվ հաշվետվությունների վրա։ ԱՄՆ խոշորագույն հեռահաղորդակցային կոնցեռններից մեկի` Verizon Communications–ի զուտ շահույթը երրորդ եռամսյակում աճել է 40 տոկոսով` մինչեւ 2.23 միլիարդ դոլար, կամ 0.78 դոլար մեկ բաժնետոմսի համար։ Վերլուծաբաններն ակնկալում էին 0.74 դոլարի ցուցանիշ։ American Express–ի զուտ շահույթը երրորդ եռամսյակում ավելացել է 9 տոկոսով եւ հասել է 1.36 միլիարդ դոլարի կամ 1.25 դոլարի` գերազանցելով վերլուծաբանների` 1.22 դոլարի ակնկալիքները։ «Այժմ մենք կարող են կենտրոնանալ հաշվետվությունների վրա Վաշինգտոնի լուրերի փոխարեն։ Հավանաբար, սեզոնը նորմալ, բայց ոչ սենսացիոն կլինի»,– կարծում է Federated Investors–ի ռազմավար Ֆիլ Օրլանդոն (Phil Orlando), ում խոսքն է մեջբերում MarketWatch–ը։ Միաժամանակ շուկայի մասնակիցներին չեն ուրախացրել նաեւ աշխատաշուկայի տվյալները։ Հոկտեմբերի 12–ին ավարտված շաբաթվա գործազրկության նպաստների առաջնային հայտերի թիվը կրճատվել է 15 հազարով եւ կազմել է 358 հազար։ Վիճակագրությունը վերլուծաբանների կանխատեսումներից ավելի թույլ էր, նրանք ակնկալում էին, որ հայտերի թիվը կկրճատվի 39 հազարով` նախորդ շաբաթվա 335 հազարի չվերարանայված ցուցանիշից։ -0- Բանալի բառեր: S&P, ԲՅՈՒՋԵ, Հայաստան 2014-06-10 17:35:23 Հայաստանի պետբյուջեի սեկվեստրի մասին հարցն ընդգրկված չէ օրակարգում. ֆինանսների փոխնախարար « ԱԽՏ բորսաներն աճ են գրանցել ԱՄՆ–ում բյուջետային ճգնաժամի կարգավորման ֆոնին Դալլասի ԴՊՀ–ի ղեկավար. «Ամերիկյան բնակարանային շուկայում կրկին «պղպջակ» է առաջանում» »


Գինով եմ, գինով եմ ես էլ... January 10, 2019 Նյութի բաժինը՝ ՕՐԱԳԻՐ Ինքնագլոր-գիր է այսպիսին, օրը ինքն իրեն ստեղծող-պատմվող հընթացս, բանավոր, հետո ծիսական դարձած իմ գրավոր արարով... այս անգամ առտու... Ես չեմ կարող քնկոտ լինել աշխատանքում, ձեզ հետ-ձեր մեջ... իմ խորը քնով պարբերաբար ռեստարտ եմ լինում։ Կրթահամալիրի Հյուսիսի գինեգործների եւ էկոզինվորների ջոկատի՝ Վահե Գեւորգյան հիմնադիր-սեփականատիրոջ անունով ավելի ու ավելի հայտնի դարձող, աշխարհի 15 երկրներում 2019-ին իր մրգային ու խաղողի գինի առաքող, մեր խաղողի ու գինու դպրոցի հուսալի գործընկեր գինեգործարան այցը առանց ինձ դժվար կայանար... Սիրով ուղեկցեցի, առաջնորդեցի... Քնարիկ Ներսիսյանի անհատական-հեղինակային TV-ն հեշտացնում է իմ գործը, գինու-խաղողի դպրոցի հանրայնացումը, ուսումնական գրադարանի ստեղծումը: Շնորհակալ եմ: Ճանապարհը Ավան, Աղի հանք կրթահամալիրի Բանգլադեշից, սովորական աշխատանքային օրվա մեջ, Երեւանի անտանելի դարձող երթեւեկությամբ, խելամտություն է պահանջում բոլորիցս՝ ճանապարհի վրա երկար ժամանակը արդարացնելու խիտ ուսումնական բովանդակությամբ... Ազգային երգերի ուսուցում Աննա Երիցյանի հետ: Հին Ավանը՝ իր հայտնի մշակութային հետաքրքրություն ունեցող հին գերեզմանոցով, Սուրբ Հովհաննես եւ Ծիրանավոր խոնարհված եկեղեցիները, Առինջ գյուղով շրջայցը, Գետառի՝ որպես իսկական գետ, ոչ կոյուղի-աղբատար, բացահայտումը սովորողների համար հայրենագիտական գրավիչ-ամբողջական բովանդակություն ստեղծեցին մեր տարատարիք խմբի համար... Դե, Վահեն իր մարդկային հմայքով, գինեգործարանն իր գեղագիտական-մարդկային միջավայրով բացականչական նշանի ազդեցություն թողեցին... Տեսանյութում իմ շնորհավորանքը՝ ձայնով-տեսքով ուզեց, որ գա իմ գիր, որպես խոսք ավարտ իմ օրվա գրի... Ինչն է լավ, ու ինչը վատ, կամ վատը լավից տարբերվելու ճաշակ... հեղինակային մանկավարժության խնդիր է... Երեկ ժամը 5-ին՝ ցերեկով-լույսով, դուրս եմ գալիս Ձորափ 40 հասցեում, Հրազդանի ձախ ափին ցցված բարձրահարկի բացվածքում հարմարավետ տեղավորված 24.նյուզից։ Երիտասարդ աշխատակազմով ու թարմ աշխատանքով TV-ի ղեկավար Նարեկ Գալստյանի հետ իմ զրույցը, ոնց որ ոտքի վրա պայմանավորված մարդկանց հանդիպում՝ ինքնագլոր ավարտեցի։ Դեռ ճանապարհին, որ անցա մարզական քայլքով, Մայր թատրոնի մոտակայքում խցանման մեջ թողնելով Ավանից վերադարձող սեբաստացիական խմբին, նշմարել էի Պարոնյան փողոցի մուտքով Կոնդ անցումը... Անցա վարգով, բնակիչների բացած իծի ճամփով հայտնվեցի բնիկ կոնդեցի Հովսեփի ու իր 1937թ. ծննված հոր բակում. լավ է, որ սեւ ու սպիտակ շները հուսալի կապած էին, կհանդիպենք... Ինձ ավելի ու ավելի ինքնաբուխ ընդունելություն են արժանացնում ամենուր, բայց որ ավելի ուրախալի է՝ Երեւանում, Կոնդում, Հանրապետության հրապարակում, Ֆիրդուսնոցում՝ որին մենք պայմանավորվել ենք կոչել Ուրիշ քաղաք՝ քաղաքի ներսում... ոչ ավելորդ անգամ հաստատեցի դա իմ մեկ ժամ տեւած ճամփորդության շրջանում... Մթնով մտա Ֆիրդուսնոցի մեր շենք, 4-րդ հարկի իմ բնակարան-աշտարակ-դիտարանը... Տանը Սոնան էր՝ իր քեռի Դավթին երջանկացրած իր այցով, իր մորաքույր Աստղիկին օրոցում տեսնողի պայծառությամբ... Քիչ հետո՝ Արմինեի–Լիլիթի դուետ դարձած թեյի շուրջ Վահե Հովհաննիսյանի հետ քաղաքական այս շրջանի մասին մտերմիկ հայացքներ փոխանակելու շարունակությամբ... օրն է իմ... չի ավարտվում, տպավորությունների ձնագնդի է դառնում, ինչպես Արատեսում Դավթի ու իր ընկերների թարմ ձյունով գունդը... Իսկ Կոնդը՝ իմ օրվա ճամփա դարձած իր Պարոնյանից Լեո-Սարյան անցումով, իսկական պարգեւ էր ինձ, ես՝ իմ մոր փորում, ինչպես հեծանվով Հրազդանի աջ ու ձախ ափին՝ դրախտի ճամփին վրա... Լուսանկարների այս շարքը՝ հընթացս արված, դրա վկան... Որքան ավելի երջանիկ են մարդիկ ապրում, այնքան պարզ են հագնվում... Մարգարիտ Սարգսյանի մատուցմամբ ես այս հրապարակումը ոչ միայն կարդում եմ, այլեւ իմ գրով փոխանցում... Պարզ հագնվեք, հարմար կլինի, ու քիչ մը ավելի երջանիկ կլինեք դրանից... Տնօրենի գործ է, երեկ պիտի հասցնեի սահմանված ձեւով ԿԳՆ ներկայացնել կրթահամալիրի հանրակրթական դպրոցներում սովորողների թիվը՝ 2019-ի հունվարի 1-ի դրությամբ... Ու առաջացավ այսպիսի տեղեկանք-համեմատություն ունենալու՝ կրթահամալիրի աճի, դեմոգրաֆիկ վիճակի մասին... 2017-2018 ուսումնական տարվա սեպտեմբերից հունվար սովորողների թիվը պակասել է 16-ով (սեպտեմբերին՝ 1520, հունվարին՝ 1504)։ 2018-2019 ուսումնական տարվա սեպտեմբերից հունվար սովորողների թիվն ավելացել է 28-ով (սեպտեմբերին՝ 1838, հունվարին՝ 1866)։ 2018-ի հունվարից 2019 հունվար սովորողների թիվն ավելացել է 362-ով (2018-ին՝ 1504, 2019-ին՝ 1866)։ Տպավորեցի։ Շնորհակալ եմ եմ Սուսան Մարկոսյանին, Լուսինե Մամիկոնյանին՝ օպերատիվության համար, որքան էլ թվայնացված տնտեսության հետ գործ ունենք... Հանրապետությունում ստեղծված շնչառական եղանակով տարածվող վարակիչ հիվանդությունների վիճակին արձագանք դիտեք իմ այս նամակը... Անհրաժեշտ է կազմել, ամեն օր լրացնել դպրոցի առողջագիտական տեղեկանք՝ հիվանդության պատճառով բացակայող սովորողները, նրանցից՝ հարբուխ եւ վերին շնչառական ուղիների սուր վարակ ընկածները։ Տեղեկություն՝ դպրոցում ինչ գործողություններ են իրականացնում վարակի տարածումը արգելելու համար, ինչ պետք է անել, տեղեկություններ Հայաստանում, Վրաստանում, տարածաշրջանում վարակի տարածման վիճակի մասին։ Սա կարող է դպրոցում մի խմբի ուսումնական նախագիծը լինել, առողջագետի ղեկավարությամբ... Կրթահամալիրում նախագծային ուսուցման՝ ճամբարային շրջան է ու հագեցած իմացումի հետաքրքիր առօրյա... Ու Սիլվա Հարությունյանի նախաձեռնությունը պաշտպանություն է ստանում...


65 կգ քաշային Վոլոդյա Ֆրանգուլյանը պայքարը սկսել է 1/8 եզրափակչից, որտեղ, սակայն, 0:3 հաշվով ցավալի պարտություն է կրել Օլիմպիական չեմպիոն, վրացի Վլադիմեր Խինչիգաշվիլուց: